Računarski software rekonstruirao izumrli jezik\nod Loreal taj Uto Feb 26, 2013 12:46 am\nNaučnici tvrde da su otkrili softver koji je u stanju da obnovi takozvane „proto jezike“ iz kojih su se kasnije razvili moderni jezici kojima se i danas govori.\nOsim asirijskih rukopisa vrlo malo drevnih jezika ima pisani trag, što ih čini vrlo teškim za rekonstrukciju, a naučnici tvrde da su napravili softver koji će biti u stanju da rekonstruiše davno izumrle jezike, kojima danas niko ne govori. Kako bi istestirali program, tim naučnika je koristio 637 živih jezika koji se govore u Aziji i oko Pacifika, zatim su rekonstruisali jezik od koga su oni potekli i objavili ga u Američkom Zbornika Nacionalne akademije nauka. Trenutno rekonstrukciju drevnih jezika sprovode lingvisti, a proces je vrlo spor i zahteva intenzivan rad, piše BBC.\nDen Klajn profesor na Univerzitetu Berkli iz Kalifornije kaže da trenutno u svetu postoji na hiljade jezika koji se sadrže takođe od hiljada reči i da je potrebno zaista puno vremena kako bi se prouočile sve stavke. „Bile bi potrebne stotine ljudskih životnih vekova kako bi se ušlo u sve detalje oko svih jezika, imajući u vidu razne promene koje su se desile u vremenu i prostoru, a to je upravo trenutak kada u pomoć „uskaču kompjuteri“ rekao je Klajn.\nTokom hiljada godina male promene u tome kako proizvodimo zvuke značile su da su se rani jezici razvili u mnogo različitih „potomaka“. „Ove zvučne promene su skoro uvek pravilne, sa sličnim rečima koje se menjaju na slilčan način, tako da su obrasci ili pravila po kojima su se promene dešavale sačuvane i kompjuter može da ih pronađe“, kaže doktor Klajn. „Stvar je u tome da se ovi obrasci identifikuju, ubace u ireverzibilni proces u kompjuterskom programu i prate razvoj reči i jezika „unazad“, dodaje on.\nIz baze podataka od 142.000 reči koji su naučnici sakupili softver je bio u stanju da rekonstruiše rani jezik od ovih modernih derivata jezika. Naučnici veruju da se tim jezikom govorilo pre oko 7.000 godina. Oni su zatim uporedili rezultate do kojih je došao kompjuter sa onima do kojih su došli lingvisti, i utvrdili da se rezultati o glasovima, „karakterima“ i zvucima u 85% posto slučajeva poklapaju. Kompjuterski metod je bio višestruki brži, ali su naučnici zaključili da jezički eksperti ipak neće ostati bez posla, zbog toga što softver zaista može da obradi velke količine podataka, ali ne nosi istu dozu pouzdanosti koju utvrđuju lingvisti.\nRačunarski sistem koji je napravljen još uvek ima mane, koje doktor Klajn objašnjava na sledeći način: „Na primer može proizvesti morfološke promene reči ili dupliranje reči kao što je „mačka“ (cat-kitty cat). Takođe, na dubljem nivou sistem ne objašnjava kakao su se neke dogodile neke promene, već ukazuje na to da su se one verovatno dogodile. Sada kada su naučnici uspeli da rekonstruišu jezike koji sežu nekoliko hiljada godina unazad u prošlost, još uvek je veliko pitanje da li su u stanju da idu još dalje i rekonstruišu prvi „proto jezik“ iz koga su nastali svi ostali.


Izrael: Policija formirala kordon oko Evrovizijske dvorane\nTanjug 18. maja 2019. 18:14\nTEL AVIV – Dok pevači privode kraju poslednje pripreme za večerašnji nastup na Evroviziji u Tel Avivu, izraelska policija je formirala kordon visokog bezbednosnog stupnja oko dvorane u kojoj se takmičenje odigrava da bi onemogućila napade ili proteste onih koji bojkotuju manifestaciju i pozivaju fanove da izbegavaju događaj.\nU znak protesta protiv takmičenja za pesmu Evrovizije koje je počelo u utorak u Tel Avivu, palestinski, izraelski i međunarodni aktivisti organizovali su tri događaja – u utorak „Poruku iz Gaze“ i „Globalvižen“ i „Gazavižen“ koje će biti održane u subotu posle Ramazana.\nCilj „Poruke iz Gaze“ je da pokaže da Gaza „peva i voli mir i odbacuje izraelsku okupaciju i njene zločine kroz umetnost i muziku“, izvestila je palestinska agencija Safa.\n„Gazavižen“, koji u subotu organizuje organizacija „Mi nismo brojevi“, onlajn je projekat koji protestuje protiv Izraela koji „besramno upotrebljava Evroviziju kao deo kampanje ‘Brend Israel’ kako bi se oprao i odvratio pažnju od svojih ratnih zločina nad Palestincima“.\nU isto vreme kad i finale Evrovizije biće organizovan i „Globalvižen“, koji organizuju aktivisti koji tvrde da se Evrovizija koristi da „prikrije strašnu realnost, kao što je kontinuirana vojna i kulturna represija nad palestinskim zajednicama i kontinuirano brisanje palestinske zemlje“.


Svjetska banka: Nova strategija za BiH – mojKontakt portal – Radio Televizija Kontakt\nPrva će biti povećanje efikasnosti javnog sektora, a u okviru toga biće pružena pomoć finansijskom upravljanju u javnom sektoru, zatim reformi državnih preduzeća, te unapređenju pružanja javnih usluga.\nDruga oblast je omogućavanje iskorištavanja potencijala privatnog sektora, a treća se odnosi na nastavak podrške sanaciji posljedica nedavnih poplava, piše “Dnevni avaz”.\nŠef Kancelarije Svjetske banke za BiH i Crnu Goru Tatjana Proskurjakova potvrdila je ovu informaciju navodeći da je jedan od ciljeva da se u saradnji sa vlastima privatni sektor učini motorom razvoja i otvaranja radnih mjesta.\n– Veoma je bitno da se omogući rast privatnog sektora, da se napravi fleksibilnije radno zakonodavstvo kako bi se preduzeća mogla brže prilagođavati novim uslovima – naglasila je Proskurjakova.\nPrema njenim riječima, prioritet će biti unapređenje infrastrukture, konkretno puteva i auto-puteva.\n– Od razvoja treba da imaju koristi svi slojevi stanovništva, a posebno onih “donjih” 40 odsto. Treba takođe obezbijediti i da ruralno stanovništvo ima jednak pristup javnim uslugama”, kaže Proskurjakova.


AKO KRENE ZATVORENA SUPERLIGA: Piksijeva Srbija biće drastično OSLABLJENA | Najnovije vesti - Srbija danas\n19.04.2021. • 09:03 Srbija Danas\nUEFA i FIFA su odmah reagovale na formiranje evropska Superliga od 12 timova. Juventus, Milan, Inter, Mančester junajted, Mančester siti, Liverpul, Arsenal, Čelsi, Totenhem, Real Madrid, Barselona i Atletiko Madrid su rešili da se otcepe i osnuju svoju ligu bogatih.\nKako prenosi "Skaj Sport" UEFA i FIFA zabraniće igračima iz Superlige da nastupaju na Evropskom prvenstvu i Svetskom prvenstvu. S obzirom da bi Superliga počela već ove godine, UEFA je zapretila da bi igrači iz 12 evropskih velikana mogli da dobiju zabranu igranja već na Evropskom prvenstvo koje počinje u junu.\nPodršku su dobili i Svetske kuće fudbala, koja želi da sprovede iste mere – ko igra u Superligi, ne može da igra na Svetskom prvenstvu.\nOd pomentuih ekipa koje su pristale da igraju u Sueprligi, reprezentativci Srbije igraju u Real Madridu, Mančester junajtedu, Interu i Liverpulu. U pitanju su Luka Jović, Nemanja Matić, Aleksandar Kolarov i Marko Grujić, a već dvojica sa ovog spiska više neće igrati za reprezentaciju Srbije.\nOno što svakako brine je što je recimo Nikola Milenković konstantna tema u medijima kada je u pitanju selidba na "Old Traford", Dušan Vlahović se spominje kao novi napadač Milana, dok je poznato i da Sergeja Milinković-Savića stalno "sele" u vrhunske klubove.\nDragan Stojković Piksi Fudbalska reprezentacija Srbije Superliga


Istraživanje: Polovina ispitanika za jakog lidera koga bi svi slušali | Media Start Info\nGrađani Srbije umereno su zainteresovani za politiku, nešto veću zainteresovanost pokazuju za aktivnosti lokalne samouprave, kao i za proces pregovora između Beograda i Prištine, pokazalo je istraživanje Centra za istraživanje, transparentnost i odgovornost – CRTA.\nVećina učesnika u istraživanju smatra da poslanici u Skupštini više brinu o interesima svojih političkih stranaka, nego o interesima građana, navodi se u ovom istraživanju, koje prenosi portla Euractiv.rs.\nIstraživanje „Stavovi građana Srbije o učešću u demokratskim procesima 2020“, koje je sprovedeno telefonskim putem na slučajnom uzorku od 1.010 građana Srbije bez Kosova, predstavljeno 18. marta u Beogradu na onlajn konferenciji za novinare.\nOko polovine građana podržava demokratiju kao najbolji politički sistem za zemlju, ali polovina podržava i stav da zemlja ima jakog lidera kojeg bi svi slušali jer „samo jaka ruka može da nas izvuče iz krize“.\nSkoro 70 odsto građana bi zabrinula nezavisnost Kosova, a odustajanje od pristupanja Evropskoj uniji i približavanje Rusiji i Kini zabrinuli bi najviše obrazovanije.\nGrađani pozitivnije ocenjuju Vladu nego rad skupštine i imaju uglavnom negativne ocene za njen rad – 34 odsto smatra da parlament ne kontroliše efikasno rad Vlade i ne vodi odgovornu politiku nadobro svih građana.\nTagovi CRTA, istraživanje, Srbija\nPrethodna vestSlikar koji je prevario najveće svetske poznavaoce umetnosti\nSledeća vestDva srpska filma na festivalu BEAST u Portugalu


EKSPLOZIJA NA POSTROJENJU Državljanin Srbije teško povređen prilikom remonta pruge u Crnoj Gori\nFoto: Ivan Milićević / RAS Srbija\nDržavljanin Srbije, koji je radio na remontu pruge, povređen je u nezgodi koja se danas dogodila na železničkoj pruzi Podgorica-Kolašin, u mestu Trebješica, saopšteno je iz crnogorske policije.\nIz policije navode da je četrdesetsedmogodišnji Mile Sundek, koji je zadobio povrede opasne po život, zbrinut na Odeljenju intenzivne nege Kliničkog centra Crne Gore u Podgorici.\nZbog ove nesreće, koja se dogodila oko 10 časova, u prekidu je bio železnički saobraćaj, koji je uspostavljen oko 14 časova.\nPreduzeće Železnička infrastruktura Crne Gore saopštilo je da se nezgoda dogodila na elektro-vučnom postrojenju Trebješica tokom izvođenja radova, te da je povređen radnik.\n"Nakon eksplozije prekinuto je napajanje na deonici Bratonožići-Mojkovac. Ekipe za održavanje kontaktne mreže Železničke infrastrukture odmah su izašle na mesto događaja i pristupile otklanjanju smetnje", navodi se u saopštenju ovog preduzeća.\nKasnili su međunarodni brzi voz koji saobraća na relaciji Bar-Topčider i lokalni voz na liniji Bijelo Polje-Bar koji se nalazio u stanici Kolašin.\nNESREĆA U LUČANIMA U fabrici teže povređen radnik, pa hitno prebačen u Beograd\nPAO SA VISINE OD 17 METARA Radnik teško povređen na gradilištu u Čačku\nNESREĆA U KRUŠEVCU Radnika udarila struja, teško povređen\nNESREĆA U FABRICI "NAMENSKA" Lakše povređen radnik u eksploziji prese


Srbija se zalaže za depolitizaciju Uneska | Novine Toronto\nSrbija se zalaže za depolitizaciju Uneska\nMinistar spoljnih poslova Ivica Dačić izjavio je u Parizu da se Srbija zalaže za depolitizaciju Uneska i ostaje posvećena zajedničkoj borbi protiv svih vidova nasilja i ekstremizma u međunarodnim odnosima, a posebno u oblasti zaštite kulturne baštine.\nDačić je rekao na zasedanju Generalne konferencije Uneska da se Srbija "na tragičnom primeru svog kulturnog i duhovnog nasleđa na Kosovu i Metohiji" osvedočila koliko je bitna uloga Uneska u zaštiti i očuvanju baštine, piše u tekstu govora koji je dostavilo Ministarstvo spoljnih poslova Srbije.\nDodao je da je "srpsko istorijsko, kulturno i versko nasleđe na Kosovu i Metohiji od nemerljivog značaja ne samo kada je reč o nacionalnom identitetu Srbije, već predstavlja deo vredne evropske i svetske baštine koju je neophodno dodatno zaštititi".\n"Srbija se zalaže za depolitizaciju Uneska, jer uzlazni trend politizacije ugrožava temeljne vrednosti na kojima koncept Organizacije počiva i, samim tim, ozbiljno narušava njen ugled i uticaj u svetu. Unesko treba da služi kolektivnoj viziji jednog boljeg sveta i verujemo da su solidarni pristup svih država članica i ujedinjeni napori od presudne važnosti", rekao je Dačić.\n"Izvorni principi Uneska, koji imaju svoje uporište u Povelji UN i njegovom Ustavu, moraju biti poštovani u punoj meri i bez izuzetka jer samo na taj način sistem međunarodnih odnosa može biti unapređen, a međunarodno pravo sačuvati svoje univerzalno važenje", kazao je ministar.\nDačić je rekao da će Srbija nastaviti da se zalaže protiv politizacije i izazivanja novih podela, zategnutosti i konfrontacije unutar samog Uneska, kao pre dve godine, prilikom "pokušaja međunarodne političke afirmacije jednog nedržavnog entiteta" - Kosova.


SVAKODNEVNO PROPAGIRAJU MRŽNJU! Milićević: Pojedinci iz opozicije zloupotrebljavaju zdravlje predsednika Srbije radi dnevnopolitičkog "nadgornjavanja" - Informer\nPotpredsednik Skupštine Srbije Ðorđe Milićević izjavio je danas da se pojedinci iz opozicionih stranaka, kao i drugi nimalo dobronamerni, oglašavaju zloupotrebljavajući zdravlje predsednika Srbije radi dnevnopolitičkog "nadgornjavanja"\nOn je u pisanoj izjavi ocenio da to čine "beskrupulozno gazeći po elementarnim principima humanosti".\n- Politički pobednik se ne postaje tako što se seiri nad tuđim životom i zdravljem, a naročito nad životom i zdravljem predsednika države - naglašava Milićević.\nOn im poručuje da se umesto toga uključe u demokratske procese u kojima se afirmišu ljudske vrednosti i poštovanje, a ne mržnja koju propagiraju svakodnevno.\n- Socijalistička partija Srbije želi brz oporavak Aleksandru Vučiću, dobro zdravlje i još više uspeha na putu zaštite Srbije koji je on trasirao - poručio je Milićević.\nĐorđe Milićević Skupština Srbije potpredsednik Aleksandar Vučić zloupotreba opozicija zlonamerno\n(VIDEO) BRUKA! Đorđe Vukadinović veliča lažnu državu Kosovo, a pljuje Srbiju!\nMILIĆEVIĆ: Skupština normalno funkcioniše, opozicija džabe kritikuje!


19. oktobar Srbi sa Kosova: Nismo ni čuli ni videli Tadićevu poruku - Печат - Лист слободне Србије\nПочетна/ВЕСТИ/19. oktobar Srbi sa Kosova: Nismo ni čuli ni videli Tadićevu poruku\n19. oktobar Srbi sa Kosova: Nismo ni čuli ni videli Tadićevu poruku\nСаша Францисти 19/10/2011\tВЕСТИ, Преглед 2 коментара\nPolitički predstavnici Srba na severu Kosova kažu da nisu ni čuli ni videli sadržaj poruke koju im je predsednik Srbije Boris Tadić poslao u vezi sa najavom Kfora da će ukloniti barikade na administrativnim prelazima.\nTadić je u ponedeljak izjavio da je srpskom stanovništvu na severu Kosova i Metohije “uputio poruku”, ali da ne bi bilo odgovorno kada bi o sadržaju poruke govorio medijima.\nČelnici nekih opština i političari sa severa Kosova rekli su za list “Danas” da nikakva predsednikova poruka nije stigla ovih dana do njih i da su iz medija saznali da ona postoji.\nU kabinetu predsednika Srbije rekli su ovom listu da Tadić neće dodatno komentarisati svoju izjavu, odnosno sadržaj poruke.\nInače, Srbi na severu Kosova proveli su na izuzetno hladnom vremenu još jednu neprospavanu, ali ipak mirnu noć na barikadama. Građani su uz vatru proveli noć u šatorima iščekujući odluku odbornika četiri Skupštine opštine sa severa pokrajine koji su za danas u 11 časova zakazali zajedničku sednicu u Zubinom Potoku.\nPosle sednice četiri SO, u 14 sati u Zvečanu s predstavnicima Kfora i drugih međunarodnih institucija trebalo bi da se sastanu predsednici opština i načelnik Kosovskomitrovačkog okruga.\nIzvor: “Beta”, “Srna”\n19/10/2011 у 15:21\nDraga braco moja,nema vama ni nama BoTa nista novo da kaze!Sve je rekao kroz izuzetno bistru i iznad svega “inteligentnu” parolu “EU nema alternativu”!! Kad evro-americki okupatori napuste srpski Kosmet onda se moze sa njima razgovarati i saradjivati,sto je i normalno da treba sa svakim i saradjivati i razgovarati!Dok se okupatori ne povuku sa srpske zemlje nema sa njima razgovora!Oni poznaju samo jezik sile,a sila ce im i doci glave kad-tad! Eto se i Radikali bore da se ta gamad americka izbaci iz srpske skupstine a ne da im se dupolize!\n19/10/2011 у 18:56\nRazno razne poruke koje su Srbi primali iz Beograda u toku\nprošlog rata na teritorijama srpskog životnog prostor\nzavršio se katastrofalno po Srbe.Pamet u gmavu i močuge u rupe\npa kom opanci a kom obojci takva su sad vremena jer nema prava\nni pravde a posebno za Srbe.


VIDEO: Nakon dvije godine konačno dobili vodu - Romanet\nROMI NA VRELIMA RIBNIČKIM\nDruštvoVijesti Pregleda: 594\n„Zamolio bih sve opštine da porodicama koje nemaju vodu da pomognu da im se barem voda obezbijedi“, poručio je Tarzan Adžović.\nNa Vrelima ribničkim u nekadašnjem kampu 2, nakon dvije godine, devet romskih porodica sa oko 50 članova danas je priključeno na vodovodnu mrežu. Portal RomaNet je 18. marta objavio članak u kojem je opisan problem sa kojim su se suočavale ove porodice sa naglaskom da im prijeti opasnost od COVID19 virusa jer nisu imali pristup vodi.\nTarzan Adžović, jedan od mještana srećan je jer, kako kaže, više neće dosađivati komšijama. „Sada znači imamo našu česmu da ne smetamo ni komšijama, da im ne dosađujemo, hvala komšijama koji su nam dali vodu“.\nSada, navodi Adžović lakše mu je jer će njegova djeca biti u mogućnosti da vode računa o ličnoj higijeni pogotovo u vremenu kada vlada koronavirus.\n„Nama je najbitnija voda najviše radi djece, a i radi nas da možemo da kupamo, da peremo ruke, mada nemamo kupatilo ali možemo da grijemo vodu za kupanje i pranje veša. Najbitnije nam je sada da držimo higijenu za ruke radi ovoga virusa“.\nZahvalni su Glavnom gradu Podgorice ali i svima koji su im omogućili da dobiju vodu.\n„Ja bih se zahvalio glavnom gradu, svim ljudima koji su nam pomogli da se postavi voda, a najviše se zahvaljujem portalu RomaNet“.\nAdžović apeluje na sve opštine i institucije da pomognu porodicama koje nemaju pristup vodi.\nTagovi:Glavni slider, Romi, Tarzan Adžović, Voda, Vrela ribnička\nVirus gladi i strah od epidemije


Ispraviti nepravdu u sporazumu o granici sa Hrvatskom – mojKontakt portal – Radio Televizija Kontakt\nOna je podsjetila da su institucije na nivou BiH, koje su bile zadužene za pregovore sa Hrvatskom o graničnim prelazima, loše uradile svoj dio posla, čime su nanijele štetu i Republici Srpskoj.\n“Ako se izuzmu granični prelazi u Gradišci, Metkoviću i Bijači, koji su određeni za izvoz proizvoda biljnog i životinjskog porijekla, onda će se vidjeti da su preostala četiri granična prelaza, koja se odnose na izvoz proizvoda biljnog porijekla, locirana na teritoriji Federacije BiH”, izjavila je Cvijanovićeva za “EuroBlic”.\nPrema njenim riječima, Republika Srpska i njeni poljoprivrednici trpe ogromnu štetu jer im je uskraćen pristup prelazima i ta se nepravda mora ispraviti.\nPredsjednik Vlade Srpske dodala je i da je Vlada analizirala stanje u vezi sa graničnim prelazima i utvrdila da je cijeli proces pregovora nadležnih institucija u Sarajevu sa Hrvatskom vođen na pogrešan način, pri čemu nisu uvažene potrebe Republike Srpske.\n“Važno nam je da granični prelazi postoje i na teritoriji Republike Srpske i zato ćemo tražiti njihovu drugačiju distribuciju, kao i da se tačno zna ko radi koji dio posla, posebno kada je riječ o inspekciji”, rekla je Cvijanovićeva i dodala da su čak i u EU bili iznenađeni činjenicom da su četiri dodatna granična prelaza smještena samo na teritoriji Federacije BiH.\nCvijanovićeva ističe i da su organi BiH propustili dobru priliku kada su za pregovarača imali samo Hrvatsku, koja nije bila član EU, a da ubuduće neće pregovarati samo sa Hrvatskom nego sa 28 zemalja EU.\nNikolić danas sa Srbima sa Kosmeta


Evropski sud - Blic Online\nEvropski sud za ljudska prava naložio je državi Srbiji da jednoj Beograđanki isplati više od 10.000 evra odštete jer je pravni sistem dopustio da se ne izvrše sudske odluke kojom su joj nakon razvoda dodeljena deca, a koju je njen bivši suprug silom odveo nedugo nakon razvoda 2002.\nEvropski sud za ljudska prava potvrdio je odluke nemačkih sudova da je britanski biskup iz Kenta Ričard Vilijamson izvršio krivično delo “podsticanje na mržnju” zbog poricanja hololausta i postojanja gasnih komora u kojima su ubijani Jevreji u vreme nacističkog režima.\nHRVAT TUŽIO SRBIJU Država mora da mu isplati 27.000 evra zbog torture koju je trpeo u ZATVORU\nEvropski sud za ljudska prava objavio je presudu prema kojoj Srbija hrvatskom državljaninu Fabianu Điniju (47) treba da isplati 27.000 evra, zbog torture i ponižavanja koje je doživeo od drugih zatvorenika sa kojima je delio ćeliju, dok je 2008. godine bio u pritvoru u Sremskoj Mitrovici.\nEvropski sud pravde doneo je odluku da Poljska mora smesta da suspenduje novi zakon o ranijem odlasku sudija u penziju.\nOpšti pravobranilac Evropskog suda pravde Kampos Sančes-Bordona saopštio je danas da Britanija ima pravo da jednostrano povuče obaveštenje u kojem je informisala EU o nameri da napusti blok.\nEvropski sud BLOKIRAO GMO: SVe biljke izmenjene genetskim inženjeringom moraće da nose JASNU OZNAKU\nEvropski sud doneo je presudu kojom je blokirao široku upotrebu sporne metode genetskog inženjeringa.\nKONTROVERZNA PRESUDA EVROPSKOG SUDA O VAKCINAMA "Ova odluka mogla bi da ugrozi živote miliona dece"\nEvropski sud pravde doneo je šokantnu odluku prema kojoj će građani moći da optuže farmaceutske kuće da su im njihove vakcine prouzrokovale bolesti, čak i ako nemaju nikakvih naučnih dokaza za to.\nBrejvik će se žaliti Evropskom sudu za ljudska prava\nNorveški vrhovni sud danas je odbio žalbu masovnog ubice Andersa Beringa Brejvika, koji uslove u kojima boravi u zatvoru smatra "nehumanim", posle čega su njegovi advokati najavili da će se on žaliti Evropskom sudu za ljudska prava.\nEvropski sud za ljudska prava osudio je danas Srbiju zbog kršenja slobode izražavanja jedne novinarke osuđene za uvredu ličnosti u članku iz 2003. godine.\nEvropski sud blokira prebacivanje devet migranata u zatvorene zone u Mađarskoj\nEvropski sud za ljudska prava zatražio je danas od Budimpešte da suspenduje prebacivanje devet migranata u zatvoreni tranzitni kamp u Mađarskoj, gde je danas stupio na snagu zakon o pritvaranju migranata, saznaje se od tog Suda.\nSud pravde EU presudio je danas da su ekonomske sankcije koje je EU uvela ruskim kompanijama zbog krize u Ukrajini validne.\nEvropski sud: Mađarska nezakonito držala dva migranta\nEvropski sud za ljudska prava u Strazburu presudio je danas da je Mađarska nezakonito držala dva migranta u tranzitnoj zoni na granici sa Srbijom i naredio joj da im plati po 10.000 evra.\nRAMPA ZA BURKE Sud prelomio: Poslodavci SMEJU da zabrane svojim radnicama da prekrivaju lice i glavu\nPoslodavci mogu da zabrane nošenje vidljivih verskih, političkih ili filozofskih simbola, odlučio je Evropski sud pravde. Ova odluka odnosi se i na burke i marame koje nose žene muslimanske veroispovesti.


Štajner pozdravio ideju o moratorijumu na status Kosova\nPriština -- Šef UNMIK-a Mihael Štajner podržao je u petak predlog lidera Demokratske partije Kosova Hašima Tačija da se uspostavi privremeni moratorijum na pitanje statusa Kosova. Predlog Tačija, Štajner je nazvao konkretnom idejom koja pomaže ukupni proces razvoja Kosova.\nProtest zbog prenosa ovlašćenja i u Leposaviću\nLeposavić -- Nekoliko stotina Srba okupilo se u centru Leposavića na protestu koji su Srpsko nacionalno veće severnog Kosova i SNV Kosova i Metohije organizovali u znak protivljenja prenosu ovlašćenja sa UNMIK-a na kosovske institucije.\nZeri: Savet za nadležnosti otvara probleme\nPriština -- Prva sednica Saveta za prenos ovlašćenja sa UNMIK-a na Vladu Kosova otvorila je više problema nego što je ponudila očekivana rešenja, piše danas u komentaru prištinski dnevnik na albanskom jeziku "Zeri". Izjave šefa UNMIK-a Mihaela Štajnera i premijera Kosova Bajrama Redžepija nakon te ...\nPrenos ovlašćenja na kosovske institucije\nPriština -- Procesom prenosa ovlašćenja sa UNMIK na kosovske institucije nisu zadovoljni ni kosovski Srbi, ni Albanci, iz Prištine izveštava novinar UNMIK-radija Zoran Ćulafić. Šef UNMIK Mihael Štajner izjavio je u utorak posle sastanka Saveta za transfer ovlašćenja na kosovske institucije vlasti ...\nSpremnost za formiranje Savetodavnog tela\nPriština -- Šef UNMIK Mihael Štajner izjavio je da je spreman da formira Savetodavno telo za severni deo Kosovske Mitrovice, čim opštinski administrator UNMIK za oba dela podeljenog grada utvrdi da su na listi predloženih kandidata ljudi koji su autentični predstavnici tamošnjeg stanovništva.\nMiran protest Srba zbog prenošnja ovlašćenja UNMIK\nGračanica -- Više od 1.000 građana mirno je u sredu protestovalo u centru Gračanice zbog odluke šefa UNMK Mihaela Štajnera da prenese deo ovlašćenja na privremene institucije na Kosovu. Na protestu pod nazivom "Za Srbiju, ne nezavisnom Kosovu", jedan od lidera Srba sa severa Kosova Milan Ivanović ...\nŠtajner: Zvanično počeo prenos ovlašćenja\nPriština -- Šef UNMIK-a Mihael Štajner izjavio je u utorak da je formiranjem Saveta za prenos ovlašćenja na kosovske institucije vlasti, zvanično počeo prenos ingerencija koje dozvoljava Ustavni okvir, a da rezervisana prava, kao što su spoljni poslovi, bezbednost i prava manjina, ostaju isključivo ...\nŠtajnerova odluka znači političku destabilizaciju Kosova\nGračanica -- Šef Koalicije Povratak Dragiša Krstović izjavio je u utorak da će odluka šefa UNMIK-a Mihaila Štajnera o prenosu ovlašćenja na kosovske institucije sasvim izvesno izazvati političku destabilizaciju prilika na Kosovu.\nIvanović: nastavljaju se protesti Srba na Kosovu\nGračanica -- Protesti Srba na Kosovu, započeti krajem prošle nedelje u Kosovskoj Mitrovici, biće nastavljeni u sredu 9. aprila u Gračanici i u četvrtak 10. aprila u Leposaviću, potvrdio je u ponedeljak predsednik Srpskog nacionalnog veća za severno Kosovo Milan Ivanović.\nOslobodite nas Štajnera\nJAGODINA - Ukoliko ove godine ne napravimo veliki iskorak, ući ćemo u ozbiljnu krizu i radikalizam na prostoru Kosova i Metohije, a najveću krivicu snosiće 'tvrdoglavi specijalni predstavnik' generalnog sekretara UN Mihael Štajner - izjavio je predsednik Koordinacionog centra za Kosovo i Metohiju ...\n"Poštujem potrebu odlaganja dijaloga Beograda i UNMIK"\nPriština -- Šef UNMIK Mihael Štajner izjavio je da ubistvo premijera Srbije Zorana Đinđića odlaže dijalog Beograda i UNMIK, ali da poštuje potrebu odlaganja dijaloga o praktičnoj saradnji. "Gubitak Đinđića neće moći lako da bude nadoknađen, jer bi on bio centralna figura u potencijalnom dijalogu.


BANJALUKA, Ministar rada i boračko-invalidske zaštite Republike Srpske Milenko Savanović ocijenio je kao spekulacije tvrdnje da novi Zakon o radu obespravljuje radnike i pozvao Savez sindikata da se uključi u razgovore o njegovoj izradi.Savanović je rekao da je Republici Srpskoj potreban novi zakon o radu, zbog usklađivanja njenih propisa sa zakonodavstvom EU.\n“Mi ćemo, vjerovatno, imati malo `žešći` dogovor sa poslodavcima oko minulog rada, ali mislim da će stav Ministarstva i stav Vlade biti da ovaj institut praktično ostane na sadašnjim osnovama. Poslodavci će insistirati, ali to je opet stvar dogovora”, poručio je Savanović.\nOn je dodao da u važećim zakonima o radu i penzijskom i invalidskom osiguranju ima mnogo nepreciznih odredbi, koje su se pokazale nedovoljno efikasne i u sudskoj praksi.\n“Bez novog zakona, nema ni novih investicija ni radnih mjesta, a radnici ne treba da brinu, jer novi zakon ne ukida minuli rad, a ostaje rad na neodređeno vrijeme, kao i plaćena pauza tokom radnog vremena”, rekao je Savanović za Radio–televiziju Republike Srpske.\nOn je podsjetio i na odredbe važećeg Zakona o penzijskom i invalidskom osiguranju, prema kojima se pravo na penziju ostvaruje sa najmanje 15 godina staža osiguranja i 65 godina života, kao i odredbe važećeg Zakona o radu koje propisuju minimalni staž od 20 godina, što se mora usaglasiti.\n“Imamo i nejasnoća kod subjekata koji su registrovani u Federaciji BiH a imaju poslovne jedinice u Republici Srpskoj u kojima rade radnici ili obrnuto, što moramo usaglasiti uvažavajući socijalne partnere”, rekao je Savanović.\nTagovi: izbormilenko savanovicradnicisavez sindikatavaznozakon o radu


Zvezda će prodavati, ali Rakić ostaje! - Sportske.net\nZvezda će prodavati, ali Rakić ostaje!\nJoš uvek aktuelni vicešampion Srbije bliži se osvajanju titule posle skoro sedam godina ali finansijski problemi u kojima se klub nalazi dovode čelnike Crvene zvezde u poziciju da već sada prave spisak igrača čijom se prodajom može dobro zaraditi.\nUveliko se govori da je Marka Petkovića kaparisao Sporting koji će Zvezdi platiti za desnog beka iznos koji se kreće od 800.000 do 1.000.000 evra a na izlaznim vratima nalaze se još Boban Bajković, Miloš Ninković, Nenad Milijaš, Drgan Mrđa, Darko Lazović i Abiola Dauda.\nZvezda će gotovo sigurno ostati bez pola ekipe pa Slaviša Stojanović već sada treba da počne da pravi planove oko sastava tima za novu sezonu.\nEventualni odlazak najboljeg strelca ekipe Dragana Mrđe bio bi veliki gubitak za tim ali je pozitivna okolnost to što se Đorđe Rakić oporavio od povrede ligamenata kolena a činjenica da godinu dana nije igrao u pravom ritmu daje mu šansu da u narednoj sezoni dokaže potencijal.\n"Najvažnije ove sezone je to da sam uspeo da izađem iz zaista teške povrede, i teškog perioda. Žao mi je što možda nisam malo više doprineo ekipi, ali sada na proleće, kad god sam dobijao priliku, trudio sam se da pružim svoj maksimum i da pomognem saigračima" kazao je Rakić.\nKako sada stoje stvari, Zvezdin navalni red u narednoj sezoni predvodiće upravo Đorđe Rakić koji ne planira da menja sredinu tokom leta.\n"Planova za sledeću sezonu još uvek nemam, ali nadam se da ću ostati u Zvezdi i da ću naredne godine biti u prilici da pružim mnogo više nego što sam pružio ove" zaključuje Rakić.\nĐorđe Rakić rođen je u Kragujevcu gde je i počeo karijeru a onda ga je put vodio u OFK Beograd, Red Bul Salcburg, Minhen 1860., Ređinu, Al Garafu i Al Arabi.\nKarijera mu je od 2012. godine otišla silaznom putanjom pa bi naredna sezona u dresu Crvene zvezde mogla da mu donese inostrani angažman kojim bi obezbedio sebi egzistenciju u poznijim igračkim godinama.


SDA Sandžaka, Tutin: Bez dočeka za Vučića, nećemo da učestvujemo u njegovoj predizbornoj kamapanji - Snews\nBy SNews 22. Februara 2019. 543\nSDA Sandžaka, Ogranak Tutin pozvala je sinoć svoje članove i simpatizere da ne učestvuju organizaciji posjete i dočeku predsjednika Srbije u taj grad Aleksandra Vučića.\n“SDA Sandžaka Ogranak Tutin, obavještava svoje članove i simpatizere da neće učestvovati u organizaciji posjete i dočeku Aleksandra Vučića”, saopćeno je iz SDA Tutina.\nSa predizbornog mitinga SDA Sandžaka u Tutinu 2016. godine\nKako ističe iz tutinskog ogranka te bošnjačke partije, poštuju stavove centrale SDA Sandžaka i poručuju da “neće da učestvuju u Vučićevoj predizbornoj kampanji”.\n“Ostajemo pri saopštenju generalnog sekretara SDA Sandžaka (Ahmedina Škrijelja). Nećemo da učestvujemo u predizbornoj kampanji Vučića. A predsjednik je predsjednik svih građana i dužnost mu je da se zalaže za sve projekte koje su od važnosti za opštinu i njene građane. Građani su dali državi svoje pare kroz poreze i druge dadžbine i treba da im se vrati kroz ulaganje i povratak institucija koje su ugašene i Tutinu”, rekao je predsjednik Ogranka SDA Sandžaka za Tutin Mirfat Tahirović.\nOn je dodao da će predsjednik tutinske opštine Kenan Hot, iz redova SDA Sandžaka, imati službeni susret sa srbijanskim predsjednikom Aleksandrom Vučićem i te će od njega zatražiti odgovor na pitanje kada će se Tutinu vratiti predstavništva republičkih institucija ali i zatražiti ulaganja u infrastrukturu ove općine i izgradnju škola i bolnica.\nBilbord s Vučićevim likom u Tutinu\nUpitan ko je postavio transparente s likom Vučića i porukama dobrodošlice, Tahirović je naglasio da to nije učinila SDA i da “transparenti nisu volja građana Tutina nego su režija pristalica SNS-a”.\nPredsjednik Srbije i lider Srpske napredne stranke(SNS) posjetiće u petak Tutin, tokom boravka u Raškom okrugu, a u okviru kampanje “Budućnost Srbije”.\nVučić će prije posjete Tutinu boraviti u Vrnjačkoj banji, Kraljevu, Bogutovačkoj banji i Raški, najavljeno je iz Službe za saradnju s medijima Predsjednika Republike.\nPrema programu posjete, dostavljenom medijima, srbijanski predsjednik će u Tutinu u 14 sati obići obnovljenu Tehničku školu i Gimnaziju u tom gradu, a oko 14.30 je predviđen sastanak sa lokalnim privrednicima i predstavnicima lokalne samouprave.\nIz općinske uprave Tutina je nezvanično rečeno da za sada nije planirana Vučićeva posjeta Opštini Tutin.\nVučić, kako je ranije nezvanično bilo najavljeno, neće posjetit Novi Pazar i susresti se sa predstavnicima Grada Novog Pazara.\nSDA Sandžaka je više od dvije decenije vodeća stranka u Tutinu, sandžačkoj općini sa preko 95 procenata Bošnjaka.\nTagovi: Aleksandar Vučić Mirfat Tahirović SDA Sandžaka Tutin\nU Turskoj zaplijenjena novčanica od milion dolara\nBy SNews 21. Jula 2019.\nBy SNews 5. Septembra 2019.


"Pozivam vas da zbog naroda, ne zbog nekog pojedinca, stranke, politike ili organizacije, koristi čovjeka, koji je izgubio politički razum i kompas, da ne stavlja na kocku cijeli srpski narod sa ovih strana Drine i Republiku Srpsku, koja je preskupo plaćena , zbog prolaznih sitnih ličnih i političkih interesa ", naveo je Vukanović u pismu Vučiću.\nVukanović je ocijenio da bi, "ako stvari krenu po zlu", Republika Srpska i srpskom narodu mogli da budu nanesena velika šteta, dodavši da će dio odgovornosti biti i na Vučiću, jer je Srbija, kao pravni posljednji SR Jugoslavije, potpisnik i garant Dejtonskog sporazuma.\n"Siguran sam da ne želite da vam ostane na teretnoj hipoteci, iako niste direktno odgovorni, da je u vrijeme vašeg predsjedničkog mandata Republika Srpska pala na koljena zbog nečije pohlepe, egoizma, ludila i kockanja", stoji, između ostaloga, u pismu .\nVukanović je upozorio da je situacija otišla predaleko, "jer Dodik namjerava da žrtvuje cijeli narod i Republiku Srpsku, krećući u opasnu avanturu povlačenja jednostranih poteza zvanu povratak izvornom Dejtonu, sa jednim ciljem - da se amnestira sebe i svoje suradnike procesuiranje i odgovornosti za zločine i zločine počinjene nad sopstvenim narodom ".\nOn je istaknuo da je "protektorat BiH međunarodne zajednice, kao i da EUFOR i NATO trupa imaju mogućnost da se intervenišu ako Dodik jednostrano pogazi Međunarodni ugovor i odluke koje su donesene u redovnoj parlamentarnoj proceduri, što može imati nesagledive posljedice".\n"Svjesni ste da nije moguće preko noći osnovati novu vojsku, graničnu i tajnu policiju, povlačiti separatističke poteze, sam i izoliran bez bilo koje podrške u svijetu, a da, pritom, Republika Srpska godinama živi od kredita i nema niti jednu konzervu u Robnim rezervama , koje su nestale skupa sa privredom zbog pljačke i razaranja kakva nije viđena na ovim prostorima ", napisao je Vukanović u otvorenom pismu Vučiću.\nPrema Vukanovićevim riječima, Dodik "kao neki Martin Špegelj" javno će prijeti da će uskoro u Republici Srpskoj policiji i svojim pristalicama blokirati kasarne Trećeg (Republika Srpska) puka Oružanih snaga BiH, u kojima je više od 90 posto vojnika i oficira Srba, čime među njima može pokrenuti sukobe.\nVukanović je u pismu naveo da je u RS razoren zdravstveni sustav, da jedini u svijetu umjesto medicinskog koristi tehnički kiseonik kao lijek, zbog čega uz Peru ima najveću smrtnost pacijenata od posljedice korona virusa.\nUkazao je da vlast u RS -u i dalje "pljačke" donacije koje je RS uplatila Srbija.\n"Vjerojatno vam je poznata činjenica da su vlasti RS otuđile donaciju Srbije u iznosu od pet milijuna eura za sanaciju puta preko prevoja Prijedjela, od Foče prema Tjentištu i Gacku, a da niko iz Vlade ne želi odgovoriti na pitanje gdje su nestali novci i vaša donacija namijenjena saobraćajnoj deblokadi zapostavljene Hercegovine ", istaknuo je Vukanović u pismu.\nDalje se navodi da je Republika Srpska izgubila trećinu stanovništva, preko pola milijuna ljudi, samo u posljednjih deset godina, kao i da narod, posebno mladi, "masovno bježe od haosa, beznađa, siromaštva, anarhije, nedostatka posla, korupcije, nepravde, kriminala" , apatije ".\n"RS je do temelja razorena i uništena, demografski, privredno, ekonomski, moralno, pretvorena u zarobljenu i praznu ljušturu u kojoj ništa ne funkcionira i sve je podređeno samo jednom čovjeku i jednom centru moći u kome se donose sve odluke", napisao je Vuknović u otvrenom pismu Vučiću.\nOn je pozvao predsjednika Srbije da djeluje, ocijenio da je Vučić "jedna od rijetkih osoba, ako ne i jedina,\nČlan Predsjedništva BiH i lider SNSD-a objavio je za 26. oktobar održavanje sjednice Narodne skupštine RS, na koju bi poslanici trebali izglasati povlačenje saglasnosti RS na formiranje svih institucija na državnom nivou koje prvobitno nisu bile predviđene Dejtonskim sporazumom.\nIzmeđu ostaloga, traži se ukidanje Oružanih snaga BiH, Uprave za indirektno oporezivanje, Visokog sudskog i tužilačkog vijeća BiH, državne obavještajne agencije i Agencije za istrage i zaštitu (SIPA).\nSkupština Srbije odbila da raspravlja o rezoluciji o genocidu u Srebrenici\tVučić: Sve što dogovore tri naroda u BiH podržaćemo, što ne dogovore nećemo


U periodu oporavka između dva svetska rata, tačnije 1931. godine, u časopisu „Nature“ (Naučni časopis koji izlazi u Velikoj Britaniji od 1869. godine) je objavljeno otkriće dr Semjuela Kistlera. Tada je ujedno i prvi put upotrebljen pojam aerogel. Postoji anegdota da je za nastanak ove vrste materijala kriva jedna opklada. Naime, Kistler i Lrnd, njegov kolega sa koledža, „kladili“ su se da li će neko od njih dvojice uspeti da tečnost u tegli zameni gelom bez sažimanja. Opkladu je dobio Kistler, a upravo su aerogelovi bili rezultat njegovog rada.


MUP preuzima nadležnost nad Policijskom akademijom – Borba\nNakon usvajanja nove odluke donio bi se Statut o radu ustanove i formirao novi Upravni odbor. Takođe, ovakav koncept obrazovanja bi ostavio mogućnost da se u budućnosti organizuje i visoko školsko obrazovanje na ovoj ustanovi. Osnov za ovakav koncept je sadržan u članu 44 Opšteg zakona o vaspitanju i obrazovanju i članu 27 Zakona o obrazovanju odraslih”, navodi se u Nacrtu.\nKako se ističe, nedostatak u postojećem prijemu službenika je činjenica da studenti koji završe Policijsku akademiju moraju se ponovo javljati na javni oglas prilikom zasnivanja radnog odnosa u Ministarstvu unutrašnjih poslova.\n“Najpametnija” N95 maska sa LED svjetlima (video)


Drugi dan imunizacije građana Severne Makedonije protekao bez problema\nIzvor: JUGpress.com, 29.Apr.2021, 22:21\nGrađani Severne Makedonije već drugi dan se vakcinišu u Sportskoj hali u Vranju. Imunizacija protiče u skladu sa instrukcijama Ministarstva zdravlja Republike Srbije.\n“Do sada nije bilo neželjenih efekata kod vakcinisanih građana koji bi zahtevali veću pažnju zdravstvenih radnika, uglavnom su se građani nakon vakcinacije bez ikakvih simptoma, zadovoljni vratili svojim kućama”, rekla je direktorke >> Pročitaj celu vest na sajtu JUGpress.com << Zdravstvenog centra Vranje, dr Ljiljane Antić.\nOna je dodala da su građani Republike Severne Makedonije zahvalni, jako srećni i zadovoljni nakon vakcinacije.\n“Bilo je i onih koji su bili zainteresovani da prime vakcinu ali su instrukcije Ministarstva zdravlja Republike Srbije jasne da to mogu samo oni građani koji se nalaze na spisku koji smo dobili iz Ministarstva zdravlja.\nTatjana Srceva Pavlovska je na vakcinaciju u Vranje došla sa svekrvom i zaovom, koje su izjavile da su zahvalne Srbiji koja im je omogućila da prime vakcinu.\nČetiri člana porodice Bakračeski su danas u Vranju primili Fajzerovu vakcinu. Da se vakcinišu u Srbiju su došli preko Udruženja građana SPONA – srpskog Kulturnog centra u Severnoj Makedoniji. Osećaju se dobro, prijem je odličan, organizacija isto odlična i posle vakcinacije vraćaju se u Severnu Makedoniju na posao.\nU Vranju u protekla dva dana se vakcinisalo preko 500 Makedonaca.\nDanas je ujedno obavljena i revakcinacija oko 700 naših građana.


Novo poniženje Evrope - Yanis Varoufakis - Peščanik\n„Brutalni čas geopolitike“ – tako je berlinski dnevnik Der Tagesspiegel prokomentarisao saopštenje o formiranju novog bezbednosnog partnerstva Australije, Velike Britanije i Sjedinjenih Država, poznatog kao AUKUS. Novo partnerstvo nije donelo samo veliki finansijski gubitak francuskoj vojnoj industriji, čiji je ugovor sa Australijom o isporuci 12 podmornica vrednih 36 milijardi američkih dolara otkazan bez mnogo ceremonije. Važnije je to što je američki predsednik Joe Biden odabrao da novo partnerstvo obznani na način koji se može tumačiti jedino kao sračunato ponižavanje Francuske, pa tako i ostatka Evropske unije.\nOvo nije prva brutalna lekcija koju su Sjedinjene Države očitale Evropskoj uniji u poslednje vreme. Kada se Donald Trump povukao iz zajedničkog ugovora Obamine administracije i Evropske unije o okončanju iranskog nuklearnog programa, jedan od ciljeva bio je da se Nemačkoj pokaže njeno pravo mesto. Samo nekoliko sati nakon što je nemačka kancelarka Angela Merkel objavila da će evropske kompanije ignorisati sankcije i nastaviti da trguju sa Iranom, nemačke kompanije su se oglasile sopstvenim saopštenjem: budući da nisu spremne da se povuku sa američkog tržišta i propuste Trumpove poreske olakšice za velike korporacije, odlučile su da se ipak priključe američkim sankcijama.\nPomenuti incidenti imali su za cilj očuvanje američke finansijske i geostrateške hegemonije na zapadu. Evropski lideri su se razbesneli dovoljno da počnu da razmišljaju o mogućim protivmerama. Trumpova pretnja sankcijama za evropske kompanije koje nastave da trguju sa Iranom otvorila je temu recipročnih mera za američke kompanije. Na Bidenovo saopštenje o stvaranju novog bezbednosnog partnerstva francuski predsednik Emmanuel Macron je odgovorio merom koja se nekada primenjivala tek pred objavu rata: povukao je ambasadore iz Vašingtona i Kanbere.\nPredvidljivo, kada bes jednom prođe i zaboravi se na pretnje uzvratnim merama, evropski lideri će pokušati da trezvenije razmisle o uzrocima svog podređenog položaja u odnosu na Sjedinjene Države. Ali to je samo predstava koja nikoga ne može zavarati.\nKada su se evropske kompanije priključile Trumpovim sankcijama protiv Irana, zvaničnici EU su razumno zaključili da će u konfrontacijama koje uključuju novac Evropa uvek nužno zavisiti od dobre volje Amerike, dokle god Sjedinjene Države budu kontrolisale platni sistem. Zaključak koji otuda sledi jeste da je Evropi potreban platni sistem koji Sjedinjene Države ne mogu blokirati. Takođe, posle ponižavajuće objave o formiranju novog bezbednosnog partnerstva, jedinstvene evropske oružane snage ponovo su važna tema.\nU oba slučaja, stvaranje paralelnih evropskih institucija predstavljalo bi ozbiljan izazov američkoj hegemoniji, a evropski lideri bi morali da načine korake o kojima ne žele ni da razmišljaju.\nRazmotrimo ambiciju da se ustanovi platni sistem kojim bi dominirao evro i koji bi evropskim kompanijama omogućio da trguju nezavisno od finansijskog sistema koji kontrolišu Sjedinjene Države. Da bi takav sistem funkcionisao, prvo bi morao da bude likvidan, što znači da bi morao da privuče novac iz drugih zemalja – iz Japana, Kine, Indije i svakako Amerike.\nTo znači da se neevropljanima koji poseduju veće količine evra mora ponuditi bezbedan mehanizam za investiranje rezervi, na jedan dan ili na 10 godina. U finansijskom svetu kojim dominiraju dolar i Sjedinjene Države takav instrument ne samo da već postoji, nego se i svakodnevno uvećava proporcionalno zaduživanju Sjedinjenih Država. U Evropskoj uniji ne postoji ekvivalent američkim državnim obveznicama. Nemačke obveznice jesu izuzetno sigurne, ali nema ih dovoljno da bi se na njima gradio u evrima denominovani konkurent dolarskom međunarodnom platnom sistemu.\nEvropski zvaničnici shvataju da je stvaranje evropskog ekvivalenta američkim državnim obveznicama – često pominjanih evroobveznica – zasad previsoko postavljen cilj. Pre svega, kreiranje dovoljne količine evroobveznica podrazumevalo bi prihvatanje velikog panevropskog duga. To bi dalje značilo stvaranje zajedničkog ministarstva finansija, što se može ostvariti jedino ako se sadašnja policentrična arhitektura Evropske unije odbaci i zameni najvećom noćnom morom evropskih elita: jedinstvenom demokratskom federacijom.\nZa 16 godina provedenih na vlasti odlazeća nemačka kancelarka nije blokirala inicijative za stvaranje evroobveznica iz pukog hira ili zbog odbojnosti prema takvoj ideji. Činila je to zato što joj nije bilo u interesu da ulazi u sukob sa evropskim elitama, odlučnim da blokiraju proces EU integracija, pre nego što nastane nešto što bi moglo ličiti na demokratsku federaciju.\nIsto važi i za vojnu integraciju. Čak ni veoma skroman projekat za formiranje evropskih jedinica za brze intervencije od 5.000 ljudi nikada nije zaživeo. Ko bi ove muškarce i žene slao da krvare u nekom dalekom ratu? Francuski predsednik? Nemački kancelar? Predsednik Evropske komisije?\nI ko bi imao pravo da ih preko noći povuče nazad ako to bude potrebno? Bez suverenog parlamenta koji bi stajao iza federalne vlade koja donosi takve odluke nije moguće oformiti evropske oružane snage dostojne tog imena.\nEvropski lideri su dobili ono što su zaslužili. Kada ih američki predsednik ošamari da ih podseti ko je gazda, oni nemaju drugog izbora osim da okrenu drugi obraz, jer oni su ti koji su se odrekli evropske nezavisnosti zarad privilegija u kojima danas uživaju. Svaki takav šamar razbesni ih dovoljno da počnu da prete i povlače ambasadore. Ali izduvaju se čim se suoče sa sopstvenim otporom potezima koji su neophodni da bi se Evropa oslobodila američke hegemonije.\nDa bismo sprečili buduća poniženja poput onog koje je Trump priredio Angeli Merkel potrebne su nam evroobveznice. Da bismo sprečili poniženja slična onome koje je Biden priredio Macronu potrebna nam je zajednička vojska. Ali da bi evroobveznice i zajednička evropska vojska postali stvarnost, vladajuće klase (naročito u zemljama poveriocima) moraju se odreći moći koju danas imaju i prihvatiti radikalnu ideju o transnacionalnom glasanju za transnacionalnu vladu.\nNjihova dilema je očigledna: pretvoriti EU u demokratsku federaciju, i tako izgubiti ogromnu moć nad svim stanovnicima Evrope u današnjoj nedemokratskoj Evropskoj uniji, ili i dalje trpeti ritualna bičevanja od svake američke administracije. Uprkos buci i besu povremenih pobuna, čini se da su evropski lideri odluku već doneli.\nProject Syndicate, 23.09.2021.


Krivokapić razriješio Sekulovića, a imenovao sebe za rukovodioca resora za pravdu – Sjever Crne Gore\nPremijer Zdravko Krivokapić odredio je sebe za rukovodioca Ministarstva pravde, ljudskih i manjinskih prava, čime ta funkcija prestaje ministru unutrašnjih poslova Sergeju Sekuloviću.\nU dokumentu koji je datiran na 22. januar navedeno je da se „na osnovu člana 29 stav Zakona o državnoj upravi određuje prof. dr Zdravko Krivokapić, predsjednik Vlade Crne Gore, da rukovodi radom Ministarstva pravde, ljudskih i manjinskih prava, do izbora ministra pravde, ljudskih i manjinskih prava“.\nU Ministarstvo pravde, ljudskih i manjinskih prava poslato je obavještenje o ovome datirano na 24. januar, a potpisuje ga zamjenik generalnog sekretara Vlade Nikola Kandić.\nDonošenjem ovog akta, kako je precizirano, prestaje da važi akt broj 01-3608 od 25. juna 2021. godine.\nSekulović je preuzeo poziciju rukovodioca Ministarstva pravde, ljudskihi manjinskih prava nakon što je Vladimir Leposavić smijenjen sa funkcije ministra 17. juna zbog negiranja genocida u Srebrenicu.\nSekulović je jedan od tri ministara, uz ministra vanjskih poslova Đorđa Radulovića i ministra kapitalnih investicija Mladena Bojanića, koji je podržao potpredsjednika Vlade Dritana Abazovića i njegov predloženi model manjinske vlade.\nAbazović je prošle sedmice u javnosti predstavio prijedlog formiranja manjinske vlade, koji je naišao na oštru reakciju aktuelnog premijera i dijela ministara, kao i građana koji su počeli sa organizacijom protesta u više gradove braneći, kako navode, izbornu volju od 30. avgusta 2020. godine.\nPrevPredhodniTalentovana Ena Šabanović zablistala na svjetskom muzičkom takmičenju „Sonata of the stars“\nSledećiNajiščekivaniji filmovi u 2022. godiniNext


Odigran 23.memorijalni šahovski turnir „Almir Javrić“ u Kalesiji – Općina Kalesija\nOdigran 23.memorijalni šahovski turnir „Almir Javrić“ u Kalesiji\nU prostorijama Osnovne škole Kalesija danas je odigran 23.memorijalni šahovski turnir „Almir Javrić“ koji se igra u sklopu obilježavanja 23.maja Dana općine Kalesija.\nOrganizator turnira je Sportski savez općine Kalesija a u ime općinskog načelnika učesnicima, učenicima i nastavnicima osnovnih škola sa područja naše općine obratio se sekretar Mujo Tosunbegović.\nVeoma mi je drago kada vidim da veliki broj učenika igra šah, koji je pomalo i zapostavljen i drago mi je da ste na ovom turniru koji nosi ime „Almir Javrić“ i koji je bo vrhunski šahista, ali je također bio i veliki patriota jer je veoma mlad stao u odbranu domovine BiH za koju je dao i život, rekao je Tosunbegović koji je i izveo prvi potez na šahovskoj ploči čime je turnir svečano bio i otvoren.\nPrije samog otvaranja turnira prisutnima se obratio i Suljo Javrić otac poginulog Almira koji se zahvalio organizatorima ovog turnira koji se na ovaj način sjećaju mladića koji je dao život za slobodnu i nezavisnu državu Bosnu i Hercegovinu.\nPrvo mjesto na 23.memorijalnom turniru „Almir Javrić“ ekipno zauzela je ekipa OŠ Memići, drugo mjesto OŠ Vukovije te treće OŠ Rainci Gornji. Kada je u pitanju pojedinačna kategorija najbolji šahista je Emir Hujdur iz OŠ Tojšići, zatim Emir Halilović iz OŠ Memići dok je treće mjesto pripalo Harisu Haliloviću iz OŠ Memići.\nPrevious\tOpćinski načelnik u povodu Dana općine upriličio tradicionalne prijeme\nNext\tOpćina Kalesija sa 1.500 KM pomogla Džemili Sakić iz Kikača


Milić:Da nije bilo Grenela,pitanje da li bi takse bile ukinu - Centar za evroatlantske studije - CEAS\nMilić:Da nije bilo Grenela,pitanje da li bi takse bile ukinu\nObjavio Tanjug 07 septembar 2020 .\nBEOGRAD, 6. septembra (Tanjug) - Sporazum o ekonomskoj normalizaciji odnosa između Beograda i Prištine, potpisan između Srbije i SAD, istorijski je, izuzetno značajan i potvrda je višegodišnjeg obnavljanja dobrih odnosa Srbije i SAD, a koji su sada na nivou partnerstva, izjavila je danas direktorka Centra za evroatlantske studije Jelena Milić.\nIstiče i da je taj sporazum dokaz da nisu tačni "maliciozni kometatori" koji tvrde da Srbija i dalje "sedi na četiri stolice", da nije tačno da hoće da ide na politički zapad, pre svega u EU, i da radi iza leđa Zapadu saradnjom sa Rusijom i Kinom.\nMilićeva je primetila da od ubistva premijera Zorana Ðinđića nismo imali tako dobro reagovanje javnosti o saradnji Srbije sa SAD.\nPodsetila je da je i nedavno istraživanje Centra u saradnji sa CESID-om pokazalo da oko 80 odsto građana daje podršku za jačanje odnosa sa SAD u oblasti ekonomije, odbrane i bezbednosti.\nIstiče da je Srbija uvek u istoriji imala dobre odnose sa Amerikom i dodala da se nada da se devedesete više neće ponoviti. Upitana da li je ovim Sporazumom Srbija "zatvorila vrata" Rusiji, a otvorila Zapadu, Milićeva podseća da je Srbija u svojim strateškim dokumentima, koje je nedavno donela, članstvo u EU stavila kao svoj nacionalni interes i prioritet.\nNavodi da za to ima podršku SAD, kao i građana Srbije, a ukoliko su, dodaje, Rusija i Kina njeni odgovorni partneri i žele dobre bilateralne odnose, one bi to trebalo da poštuju.\nJelena Milić ukazuje da u Sporazumu sa SAD nigde ne piše da Kina ne sme u našoj zemlji da gradi puteve i pruge, već da Srbija mora da pazi da izabere one provajdere koji ne sprovode industrijsku špijunažu.\n"Na globalnom nivou, na političkom Zapadu, postoje utemeljeni strahovi da se ne radi samo o monopolu jedne velike kompanije, već i o zloupotrebi koje ne bi smele da postoje", rekla je Milićeva.\nO delu Sporazuma koji se odnosi na dekriminalizaciju homoseksualnosti kaže da je civilizacijski iskorak i da je ponosna što je Srbija prihvatila tako nešto.\nNa pitanje kako EU komentariše Sporazum iz Vašingtona, Milić kaže da očigledno između EU i SAD postoji neka vrsta revaliteta, ali da je pravo pitanje zašto je EU čekala toliko dugo, zašto nije intenzivirala proces dijaloga i zašto nije sarađivala sa SAD na ovoj inicijativi...\n"Da nije bilo (specijalnog američkog izaslanika) Ričarda Grenela pitanje je da li bi se i takse uklonile, a koje su bile ključna prepreka", primetila je Milićeva.\nPodsetila je i da je u aprilu ove godine kosovski operater prenosa električne energije izašao iz sistema koji je kontrolisala Srbija i da je prešao u sistem koji kontroliše Albanija, a da ovaj Sporazum daje mogućnost da se utvrdi ko može da raspolaze s prirodnim resursima.\n"Po meni, najbitnija tačka ovog sporazuma je odluka da se napravi studija izvodljivosti oko (jezera) Gazivoda i vidi ko i kako može da raspoređuje i odlučuje o prirodnim resursima", rekla je Milić.\nTa tačka, ocenjuje ona, povratak je jednog dela interesa za Srbiju koju je EU, pre svega Berlin, htela da marginalizuje.\n"EU je malo nezadovoljna što je Srbija uspela da napravi slučaj koji je naišao na razumevanje SAD", ističe Milićeva. Naglašava da Srbija kao suverena država koja je u UN sada može da očekuje da SAD izvrše veći pritisak na Prištinu kako bi njeni predstavnici mogli da razumeju da bi, da bi se došlo do formalizacije odnosa, morali da popuste u nekim zahtevima.\n"Popuštanje se može odnositi na pitanje teritorije, resursa, statusa Srba na KiM i pitanje ubrzanog članstva u EU", zaključila je Jelena Milić.


SEEbiz.eu / SI / Ljušev: Prioritet stabilizacija prihoda i profita Crnogorskog Telekoma\nDatum objave: 03.09.2017. - 15:42:05\nPODGORICA - Stabilizacija prihoda i profita, kao i poboljšanje agilnosti i fleksibilnosti Crnogorskog Telekoma, kako bi se preokrenuo trend i ostvario rast, biće prvi zadaci menadžmenta u narednom periodu, saopštio je njegov izvršni direktor Nikola Ljušev.\n"Naš prvi zadatak je da stabilizujemo prihode i profit u mjeri u kojoj to tržiše omogućava, da poboljšamo agilnost i fleksibilnost kompanije, kako bi preokrenuli trend i ostvarili rast", rekao je Ljušev u intervjuu agenciji Mina-business.\nOn smatra da Crnogorski Telekom ima odličan ljudski i tehnološki potencijal da bude vodeća telekomunikaciona kompanija u svim segmentima.\nLjušev je najavio i da će, zbog promjena na tržištu i potrebe prevazilaženja tradicionalnog biznisa usmjerenog isključivo na mobilne i fiksne usluge, fokus menadžmenta biti na daljem razvoju ICT-a, odnosno ponudi proizvoda i rješenja kroz integraciju informatičkih i komunikacionih tehnologija.\n"Tu govorimo i o sistemskim 'tailor made' rješenjima za korporativni segment, kao i brojnim 'smartcity' solucijama. Nastojimo da budemo partner od povjerenja u sve kompleksnijem digitalnom svijetu i cilj nam je da korisnicima učinimo život jednostavnijim i suštinski obogatimo njihova iskustva", saopštio je Ljušev.\nKada je riječ o prioritetima kompanije u narednom periodu, on je naveo da je prirodno očekivati da tamo gdje su korisnici već prepoznali da Telekom dobro radi posao, tako i nastavi i bude i dalje tome posvećen.\n"Crnogorski Telekom ima najveći tržišni udio u postpejd mobilnom segmentu i taj ćemo dio dalje unaprijediti, zajedno sa atraktivnim konvergentnim ponudama fiksne i mobilne, kao što je Magenta 1, koje su izuzetno uspješne. Mobilni pripejd segment će, takođe, biti u fokusu, a posebnu ćemo pažnju svakako posvetiti fiksnoj, gdje smo pod velikim pritiskom konkurencije", rekao je Ljušev.\nOn je, komentarišući telekomunikaciono tržište u Crnoj Gori i regionu, ocijenio da uspjeh tog biznisa umnogome zavisi od toga da li jedna aktivnost može da dostigne značajnu ekonomiju obima.\n"Broj stanovnika u našim državama nije veliki i to je 'spoljni' faktor na koji operatori ne mogu da utiču. Suočeni sa ograničenom veličinom tržišta, operatori se trude da dostignu bar onu kritičnu masu korisnika kako bi pokrili operativne troškove, a onda i obezbijedili sredstva da nastave sa kapitalnim investicijama", rekao je Ljušev. telekom\nOn smatra da je otežavajuća okolnost to što je broj operatora na tržištu možda bio adekvatan kada je postojao organski rast, ali da sada to više nije slučaj. On je, komentarišući medijske navode o umiješanosti telekomunikacionog operatora na čijem je čelu bio u aferu prisluškivanja, objasnio da su operatori javnih elektronskih komunikacionih mreža u Makedoniji Zakonom o elektronskim komunikacijama (ZEK) u obavezi da obezbijede interfejsnu opremu Upravi za bezbjednost (UBK) za svoj rad propisan specijalnim Zakonom za praćenje komunikacija.\n"U skladu s tim, operatori su shodno Zakonu i po specifikaciji UBK-a nabavili interfejsnu opremu, nakon čega je ona preuzeta pismenom naredbom UBK i instalirana u prostorijama Ministarstva unutrašnjih poslova", naveo je Ljušev.\nOn je dodao da rad i uloga operatora, odnosno članova menadžmenta u procesu nabavke opreme, nikada nijesu problematizovani, niti je registrovan bilo kakav prekršaj sa njihove strane.\n"Pored toga, operator na čijem sam bio čelu, osigurao je niz proceduralnih i tehničkih detalja koje su pomogle Specijalnom državnom tužilaštvu prilikom istrage da tačno locira odgovornost za taj slučaj. Istraga je uspješno završena i Specijalno tužilaštvo je pokrenulo krivične prijave protiv nekoliko predstavnika UBK", objasnio je Ljušev.


Što biste radili sa osobom iznad vas u ovom trenutku? - Page 21\nNaslov: Re: Što biste radili sa osobom iznad vas u ovom trenutku? 25/05/16, 02:30 pm\nNaslov: Re: Što biste radili sa osobom iznad vas u ovom trenutku? 25/05/16, 02:40 pm\nNaslov: Re: Što biste radili sa osobom iznad vas u ovom trenutku? 25/05/16, 04:18 pm\nČuvao bi našu ljepotu\nuz kavu i razgovor ugodni\nNaslov: Re: Što biste radili sa osobom iznad vas u ovom trenutku? 14/06/16, 06:55 am\nVidi Markića, pa tko je tu ostario... nema takvih... :-)\nVodila bih ga na jednu ljutu da mu se razbistri pogled .-)\nNaslov: Re: Što biste radili sa osobom iznad vas u ovom trenutku? 14/06/16, 08:52 am\nMože Gric slažem se\nma ja bi s tobom sve popil kaj god ti odabereš i naručiš\nA kaj bih ja s Tobom radio\nhaha kaj god hoćeš\nNaslov: Re: Što biste radili sa osobom iznad vas u ovom trenutku? 15/06/16, 10:58 pm\nbrali bismo trešnje... ja ispod drveta, a Markića bih poslala s vrećicom na drvo...\nNaslov: Re: Što biste radili sa osobom iznad vas u ovom trenutku? 16/06/16, 06:52 am\nau to bi bil fini posel, volim trešnje\ni imam jednu veliku do duše jako je stara ali je slotka\nNaslov: Re: Što biste radili sa osobom iznad vas u ovom trenutku? 14/07/16, 06:22 pm\notisli bi na neki koncert\nNaslov: Re: Što biste radili sa osobom iznad vas u ovom trenutku? 07/11/16, 04:55 pm\nNaslov: Re: Što biste radili sa osobom iznad vas u ovom trenutku? 08/11/16, 09:09 am\npoljubila bih ga\nNaslov: Re: Što biste radili sa osobom iznad vas u ovom trenutku? 09/11/16, 03:21 pm\nvodila bih ju na čevape, otkrila sam izvrsnu čevapđinicu .-)\nNaslov: Re: Što biste radili sa osobom iznad vas u ovom trenutku? 11/01/17, 11:40 pm\nkrenuo bi i ja na te cevape\nNaslov: Re: Što biste radili sa osobom iznad vas u ovom trenutku? 13/01/17, 10:14 am\npozvala bih ga na jedno duuugo kafenisanje


Red Bul suspendovao vozača zbog rasizma – Sportklub – BGD Novine\nRed Bul suspendovao…\nRed Bul je suspendovao svoga test i rezervnoga vozača Jurija Vipsa zbog rasističke uvrede koju je mladi vozač upotrebio tokom prenosa za vreme igranja video igre, a ekipa je najavila “punu istragu” spomenutoga incidenta.\nVips je danas prenosio uživo kako učestvuje u video igri i koristio je rasističku uvredu, a tim Formule 1, za koju je estonski vozač vezan kao test vozač i član juniorskoga programa, odmah je reagovala i objavila da ga privremeno suspenduje.\n“Red Bul Rejsing je suspendovao juniorskoga vozača Jurija Vipsa sa svih dužnosti sa trenutnim učinkom dok čekamo rezultate pune istrage incidenta,” piše u saopštenju.\n“Kao organizacija osuđujemo zlostavljanje bilo kakve vrste i imamo nultu toleranciju prema rasističkom jeziku i ponašanju unutar naše organizacije.”\nEstonac se na svom Instagram profilu „bezrezervno izvinio“ za uvredljiv govor koji je koristio tokom prenosa.\n“Ovaj rečnik je u potpunosti neprihvatljiv i ne opisuje vrednosti i principe do kojih drži. Duboko žalim zbog svojih akcija i to nije primer koji želim da se sledi. Sarađivaću sa istragom u potpunosti.”\nVips je debitovao u Formuli 1 tokom ovogodišnje Velike nagrade Španije kada je učestvovao na prvom slobodnom treningu, a trenutno je i aktivni vozač Formule 2 u kojoj vozi za Hajtek Gran Pri.\nEstonac se nalazi na sedmom mestu u generalnom plasmanu.\nMane: Bajern – pravi klub u pravo vreme – Sportklub\nHA HA HA kolekcija Harryja Stylesa i modne kuće Gucci nije šala – evo šta sve znamo o ovoj kolaboraciji! – WANNABE MAGAZINE


Ambasada Rusije protestovala zbog „Noćnih vukova“ - 01.05.2015, Sputnik Srbija\nAmbasada Rusije protestovala zbog „Noćnih vukova“\nAmbasada Rusije u Nemačkoj uputila je Ministarstvu spoljnih poslova Nemačke protestnu notu u kojoj osuđuje zabranu ulaska na teritoriju Nemačke trojici Rusa iz... 01.05.2015, Sputnik Srbija\npolitika, vesti, rusija, svet, nemačka, noćni vukovi, ambasada rusije, ruski motociklisti\n20:40 01.05.2015 (Osveženo: 16:19 05.10.2015)\nAmbasada Rusije u Nemačkoj uputila je Ministarstvu spoljnih poslova Nemačke protestnu notu u kojoj osuđuje zabranu ulaska na teritoriju Nemačke trojici Rusa iz organizacije „Ruski motociklisti“, saopštilo je danas rusko Ministarstvo inostranih poslova.\n30. aprila na berlinskom aerodromu Šenefeld nije dozvoljen ulazak trojici državljana Rusije, koji su članovi međuregionalne društvene organizacije „Ruski motociklisti“, bez obzira što su imali važeće vize.\nZbog toga je ambasada Rusije u Nemačkoj uložila protestnu notu, u kojoj je odlučno osudila postupak nemačke strane i tražila zvanično objašnjenje.„Posle duge procedure provere identiteta i verodostojnosti dokumenata i viza, ruskim građanima je rečeno da ne mogu da pređu nemačku granicu, uz pozivanje na pretnju društvenoj bezbednosti koju predstavljaju, i naloženo je im da se vrate u Rusiju prvim letom“, navodi se u komentaru ruskog MIP-a.\n„Smatramo tu odluku nemačkih vlasti neosnovanom, diskriminatorskom i politički motivisanom, usmerenu na onemogućavanje i diskreditovanje motociklističke vožnje 'Put pobede' koju je inicirala organizacija 'Ruski motociklisti' povodm 70. godišnjice Pobede u Velikom otadžbinskom ratu 1994-1945. godine i završetka Drugog svetskog rata u Evropi“, navodi se u saopštenju.\nOd 25. aprila do 9. maja bajkeri su nameravali da voze kroz Moskvu, Minsk, Brest, Vroclav, Brno, Bratislavu, Beč, Minhen, Prag, Torgau i Berlin.Ranije su ruski bajkeri iz motokluba „Noćni vukovi“ odlučili da obeleže 70. godišnjicu pobede nad fašizmom vožnjom od Moskve do Berlina.\n29 April 2015, 12:45\nMeđutim, poljski graničari odbili su da puste učesnike vožnje na teritoriju Poljske.\nPored toga, navodi ruska agencija, ulazak je bio zabranjen i novinarima TV kanala NTV, koji su pratili bajkere.„Noćni vukovi“ su saopštili da su „predali štafetu“ njihovim poljskim prijateljima.


Povodom natpisa „Šokantni podaci o ostavljenoj deci - Svako šesto dete u Srbiji ne živi sa roditeljima, a jedna činjenica posebno zabrinjava“ koji je objavljen 28. oktobra 2019. godine u elektronskom izdanju lista BLIC (https://www.blic.rs/vesti/drustvo/sokantni-podaci-o-ostavljenoj-deci-svako-sesto-dete-u-srbiji-ne-zivi-sa-roditeljima-a/6gnfrpl), Republički zavod za socijalnu zaštitu uputio je tekst ispravke, koji prenosimo u celosti:\nRepublički zavod za socijalnu zaštitu na osnovu člana 83. Zakona o javnom informisanju i medijima („Sl. glasnik RS“ br. 83/2014, 58/2015 i 12/2016 - autentično tumačenje), dostavlja sledeći odgovor na tekst pod naslovom: „Šokantni podaci o ostavljenoj deci Svako šesto dete u Srbiji ne živi sa roditeljima, a jedna činjenica posebno zabrinjava“ koji je objavljen dana 28. oktobra 2019. godine u Vašem elektronskom izdanju (https://www.blic.rs/vesti/drustvo/sokantni-podaci-o-ostavljenoj-deci-svako-sesto-dete-u-srbiji-ne-zivi-sa-roditeljima-a/6gnfrpl).\nPozivajući se na podatke Republičkog zavoda za socijalnu zaštitu, objavljen je netačan podatak prema kojem „svako šesto dete u Srbiji ne živi sa roditeljima“. U Republici Srbiji, na kraju 2018. godine, van roditeljske porodice je živelo 8.015 dece. U hraniteljskim porodicama je smešteno 5.474 dece, 705 dece je smešteno u ustanove socijalne zaštite, a 1.836 dece živi sa starateljima. Udeo dece koja ne žive u roditeljskim porodicama u odnosu na ukupan broj dece u opštoj populaciji Republike Srbije iznosi 0,66%. To znači da svako 153 dete u Srbiji ne živi sa roditeljima.\nTakođe, nije tačan podatak koji se navodi u tekstu „da raste broj dece u socijalnim ustanovama“. Prema podacima Republičkog zavoda za socijalnu zaštitu, objavljenim u izveštaju „Deca u sistemu socijalne zaštite u 2018. godini“, broj dece koja su smeštena u ustanovu socijalne zaštite je u kontinuiranom padu. U proteklih deset godina broj dece u domovima za smeštaj je dvostruko manji (u 2009. godini 1.411 dece je na domskom smeštaju, a 2018. godine 705 dece). Deca koja ne žive u roditeljskim porodicama su dominantno smeštena u hraniteljskim porodicama. Nasuprot smeštaja u dom, broj dece u hraniteljskim porodicama je u porastu proteklih deset godina kao posledica uverenja da se radi o prikladnijem vidu smeštaja u odnosu na ustanove socijalne zaštite.\nU izveštaju Republičkog zavoda za socijalnu zaštitu „Deca u sistemu socijalne zaštite u 2018. godini“ objavljeno je: „U 2018. godini na evidenciji CSR je ukupno 205.129 dece (Grafikon 2). Udeo dece korisnika sistema socijalne zaštite u opštoj populaciji dece u RS iznosi 16,8%, odnosno svako šesto dete u Republici Srbiji nalazi se na evidenciji CSR.“ U 2017. godini ovaj udeo je iznosio 16,4%, u 2016. godini 16,6%, a u 2015. godini 16,1%. Kretanje u broju korisnika ne odražava pozitivne ili negativne društvene efekte, već aktivnost sistema. Proteklih godina, usled promena u normativnom okviru, sistem je postao senzibilniji u odnosu na pojave kao što je nasilje u porodici. Imajući u vidu da svako dete u porodici u kojoj se dogodilo nasilje, istovremeno postaje korisnik socijalne zaštite, očekivano je da će se povećanjem broja prijava ovih neželjenih događaja povećati i broj dece korisnika. Takođe, višestruko je povećan obim nekih od usluga socijalne zaštite, poput ličnog pratioca deteta, a samim tim se povećava i broj dece korisnika socijalne zaštite.\nIsticanjem povećanog broja korisnika kao negativne pojave, kritikuju se napori sistema da pruži podršku građanima kojima je ta podrška potrebna i poziva se na smanjenje aktivnosti socijalne zaštite. Verujemo da autorima pomenutog članka to nije bila namera. Posebno ukazujemo na potrebu da se ponuđeni podaci provere i autentično tumače, jer iznošenje podataka kao u naslovu pomenutog teksta uzbunjuje javnost.\nKao i do sada, Republički zavod za socijalnu zaštitu stoji na raspolaganju svim medijima u težnji da se javnosti predstave sva saznanja iz ove oblasti i unapredi položaj građana koji imaju potrebu za podrškom društva i države.\nLjubazno vas molimo da ispravku objavite u skladu sa članom 83. Zakona o javnom informisanju i medijima („Sl. glasnik RS“ br. 83/2014, 58/2015 i 12/2016 - autentično tumačenje).


Potpisan kolektivni ugovor između Glavnog grada i Gradskog sindikata - Sindikat uprave i pravosuđa Crne Gore\n11. juna 2021. 22. juna 2021. Ratko Pejović\nGradonačelnik Podgorice Ivan Vuković i predsjednik Sindikalne organizacije Glavnog grada Željko Krgović danas su potpisali kolektivni ugovor kojim se uređuju međusobna prava i obaveze iz radnog odnosa lokalnih službenika i namještenika, saopšteno je iz Glavnog grada.\nVuković je izrazio posebno zadovoljstvo potpisivanjem kolektivnog ugovora naglašavajući da Sindikala organizacaja Glavnog grada predstavlja jedan od veoma važnih djelova sistema lokalne uprave, kao i pouzdanog partnera kada je u pitanju realizacija zacrtanih planova i ciljeva gradske uprave.\n“Drago mi je što smo uprkos ovim složenim finansijskim uslovima u kojima funkcionišemo već neko vrijeme našli način da odgovorimo onome što su bila očekivanja naših kolega i naših partnera, i što smo kroz pojedine odredbe kolektivnog ugovora stvorili pretpostavke za njihov kvalitetniji i efikasniji rad”, naglasio je Vuković.\nKako dodaje, na današnjem sasatnku definisani i prioriteti budućeg djelovanja, među kojima je svakako najvažniji onaj koji se tiče rješavanja stambenog pitanja za značajan broj kolega koji su i dalje u podstanarskom statusu.\n“Koliko sam kao gradonačelnik ponosan na kolege koje rade u sistemu Glavnog grada i administraciju u privrednim društvima, toliko me raduje i čini zadovoljnim i to kako djeluje naša sindikalna organizacija, pogotovu u poslednjih nekoliko mjeseci u punom kapacitetu i mogu slobono reći za primjer svim drugima, tako da koristim i ovu priliku da uvjerim kolege da će sve njihove buduće aktivnosti imati moju ličnu i punu podršku uprave Glavnog grada”, zaključio je Vuković.\nKrgović je izrazio zahvalnost Vukoviću i upravi Glavnog grada na potpisivanju prvog kolektivnog ugovora.\nIskazao veliko zadovoljstvo zbog činjenice da je potpisivanjem ovog ugovora omogućeno još efikasnije funkcionisanje sindikalne organizacije na čijem je čelu, ali i značajno bolji uslovi rada za zapošljene u Glavnom gradu.\n← Sindikat uprave i pravosuđa daje punu podršku Sindikatu prosvjete\nAKT O SISTEMATIZACIJI RADILI BEZ SINDIKALNE ORGANIZACIJE: Ministarka zaprijetila službenicima →


Počinje novi ciklus konkursa "Dva lica sunca" - Ozon Media\nNakon uspešnog ciklusa 2019. godine, danas počinje novi ciklus konkursa Dva lica sunca, čiji je cilj edukacija dece ranog školskog uzrasta i prosvetnih radnika o odgovornom ponašanju na suncu. Konkurs se odvija u okviru edukativne kampanje Zaštita za sve, koju sprovode Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije.\nPropozicije i nagrade na aktuelnom konkursu iste su kao i u prethodnom ciklusu konkusa Dva lica sunca.\nKonkursni zadatak za učitelje i učiteljice podrazumeva da na osnovu znanja, materijala za rad sа đacima i formulara koje dobiju kroz online edukaciju koja je dostupna na sajtu kampanje www.zastitazasve.rs i Ministarstva prosvete, osmisle kreativni čas ili aktivnost sa svojim đacima i animiraju ih da pripreme radove na temu „Dva lica sunca“, na osnovu kojih za svoju školu mogu osvojiti UV indikatore, specijalne merače sunčevog zračenja. Na konkursu mogu da učestvuju odeljenja i učitelji prvog, drugog, trećeg i četvrtog razreda svih osnovnih škola u Republici Srbiji, koji prođu online edukaciju na temu odgovornog ponašanja na suncu.\nNa konkursu ne mogu učestvovati škole koji su prošle godine na istoimenom konkursu osvojile nagrade.\nUV indikatori, koje je zahvaljujući radovima učenika na temu odgovornog ponašanja na suncu i zaštite od sunca, na konkursu 2019. godine osvojilo 20 škola širom Srbije postavljeni su na vidno mesta na ulazu u ove škole.\nZahvaljujući UV indikatorima učenici, ali i građani, mogu u svakom tretnutku da vide jačinu UV zračenja, saznaju na koji način bi trebalo da se zaštite od negativnog uticaja sunca i tako sačuvaju svoje zdravlje.\nPet odeljenja učiteljica i učitelja čije su nastavne metode na zadatu temu 2019. godine proglašene najboljim, nagrađeno je jednodnevnim izletom u Beograd tokom kog je održano takmičenje u znanju o odgovornom ponašanju na suncu i zaštiti od sunca. Najbolje odeljenje na takmičenju, IV-2 Osnovne škole “Dimitrije Todorović Kаplаr” iz Knjаževca, učiteljice Gordane Janevske, osvojilo je nagradu za opremanje učionice u protivvrednosti 250 000 dinara.\nDetaljne informacije o konkursu, formulari i materijali za rad sa đacima mogu se preuzeti na stranici www.zastitazasve.rs. Popunjene formulare i konkursne materijale potrebno je poslati na mejl konkurs@zastitazasve.rs do 28. februara 2020. godine.


Lebron nema sentimentalnosti prema Majamiju\nIz perspektive Lebrona Džejmsa okolnosti su ono što će ovu NBA sezonu učiniti izuzetnom u istoriji, a ne Los Anđeles Lejkersi ili Majami Hit.\nKao kada roditelje upitate koje dijete više voli tako su se predstavnici medija postavili prema “Kralju” Džejmsu kada su mu postavili pitanje da li će potencijalna titula osvojena protiv franšize sa Floride čije boje dresa je branio četiri sezone imati veći značaj u njegovim vitrinama od onih prethodnih.\n“Iskreno, nema neko veće značenje za mene što igramo protiv Majamija u NBA finalu. Dovoljno je teško to što treba preći put da bi stigli ovdje, a kada se dočepate Finala zaista nije bitno ko je na drugoj strani” – kaže Džejms.\nOn je takođe istakao da nikada u karijeri nije bio fokusiran u ovolikoj mjeri, čemu je vjerovatno veliki doprinos dao i NBA “Bubble”, kao i okolnosti u kojima se sezona privodi kraju.\nInače prve dve titule NBA šampiona Lebron je osvojio upravo sa Majamijem (2012. i 2013. godina), a treća je ona istorijska nakon velikog preokreta protiv Golden Stejt Voriorsa 2016. godine.\nPrethodni članakĐoković: “Nema tragova Njujorka u mojoj glavi”\nNaredni članakStanković: “Znamo njihove mogućnosti bez obzira na taktiku”


Iranu vraćeno arheološko blago - 24.04.2015, Sputnik Srbija\nOvaj dan naučni i kulturni krugovi Irana su čekali više od pola veka. Posle 51 godine, iz SAD je u Iran vraćeno 108 arheoloških artefakata iz naselja Čigamiš na... 24.04.2015, Sputnik Srbija\nvesti, svet, kultura, irak, iran\n10:21 24.04.2015 (Osveženo: 09:50 25.08.2021)\n© Foto : Nightryder84108 drevnih predmeta kulturnog blaga vratćeno iz Amerike u Iran\n© Foto : Nightryder84\nOvaj dan naučni i kulturni krugovi Irana su čekali više od pola veka. Posle 51 godine, iz SAD je u Iran vraćeno 108 arheoloških artefakata iz naselja Čigamiš na jugozapadu Irana.\nReč je o keramičkom posuđu, pečatima, glinenim pločicama i žetonima… Najstariji pronalazak star je oko šest hiljada godina.\nKako su se ovi predmeti našli u SAD i zašto je povratak trajao decenijama za Sputnjik priča rukovodilac službe za odnose sa javnošću Organizacije kulturnog nasleđa, narodnih zanata i turizma Irana Hamid Zijaparvar.\n„To su arheološki pronalasci američkih naučnika koji su radi naučnog istraživanja na osnovu sporazuma iz 1964. godine sa administracijom iranskog šaha Muhameda Reze Pahlavija bili poslati u Institut za orjentalistiku Čikaškog univerziteta. U sporazumu je bilo navedeno da će u roku od tri godine posle završetka neophodnih istraživanja artefakti biti vraćeni u Iran. Nažalost, to se nije desilo. Nekoliko godina pre Islamske revolucije 1979. godine deo eksponata je vraćen u domovinu, ali 108 predmeta je ostalo s druge strane okeana“, kaže Hamid Zijaparvar.\nPosle pobede Islamske revolucije u Iranu, tadašnje vlasti su se obratile američkom sudu, ali suđenje je trajalo niz godina. Konačno, Vrhovni sud SAD je doneo presudu da je svih 108 predmeta vlasništvo Islamske Republike Iran i da moraju da budu vraćeni u zemlju odakle potiču. Institut za orjentalistiku Čikaškog univerziteta preuzeo je obaveze čuvanja i prebacivanja umetničkih dela u Iran na osnovu istog tog sporazuma iz 1964. godine. Pošiljku sa artefaktima iz Čikaga u Tehran dostavio je lično direktor Instituta za orijentalistiku.\nIran želi da čuva iračke artefakte\nDanašnji Iran obavezao se ne samo da vraća svoje artefakte iz inostranstva, već je spreman da kod sebe čuva i tuđe.\n„Organizacija kulturnog nasleđa, narodnih zanata i turizma Irana izrazila je spremnost da na svojoj teritoriji ’pruži utočište‘ kuluturnim spomenicima Iraka, kako bi ih sačuvala od varvara Islamske države. Dobili smo zvanično pismo iračke strane sa izrazima zahvalnosti za naš predlog“, kaže Hamid Zajaiparvar.


Zvornički vatrogasci u prošloj godini intervenisali 175 puta – borba sa požarima, pandemijom i poplavama - infoBirač\nZvornički vatrogasci u prošloj godini intervenisali 175 puta – borba sa požarima, pandemijom i poplavama\nPripadnici Službe profesionalne vatrogasne jedinice iz Zvornika u prošloj godini su imali 175 intervencija, što je za 48 više nego 2019. godine.\nOcjenjujući godinu iza nas, Slaviša Milić, komandir Službe PVJ Zvornik kaže da su sve zadatke izvršavali bez problema, a najteže je bilo na početku pandemije kada su imali i drugačije obaveze.\n– Pored redovnih zadataka na gašenju požara, tehničkim intervencijama, izvlačenju povrijeđenih prilikom saobrćajnih nezgoda, imali smo i nova zaduženja u vremenu pandemije. Posao se obavljao tokom dana, ali i noći kada smo, nakon prepravki na kamionima, radili na dezinfekciji gradskih ulica i javnih površina u gradu i okolini. Virus korona nije zaobišao ni nas, te je od 31 vatrogasca njih 11 bilo pozitivno – rekao je Milić i dodao da su značajan angažman imali i tokom poplava u junu prošle godine.\nOn je dodao da je od 175 intervencija najviše bilo šumskih požara, odnosno 80 puta su učestvovali u njihovom gašenju.\n– Treba istaći i da smo ove godine imali 14 tehničkih intervencija, a to su uglavnom bili pozivi za ulazak u stanove i druge prostorije u kojima žive starije osobe – dodao je Milić.\nOcjenjujući stanje opreme, Milić je dodao da je situacija zadovoljavajuća te naveo da su i prošle godine nabavili nove uniforme, zaštitne šljemove, čizme i drugu potrebnu opremu za intervencije u vrijednosti nešto većoj od 121.000 KM.\n– Ove godine u planu je nabavka tehničkog vozila za spasavanje iz udesa, a vrijednost takvog vozila je preko 100.000 KM. Prošle godine je u planu bila nabavka još jednog kamiona, ali je zbog pandemije to prolongirano te se nadamo da će do realizacije doći ove godine – zaključio je Milić.\nDezinfekcija ulica tokom pandemije (VIDEO).


Bečić: Partije koje predstavljaju manjinske narode treba da budu dio vlasti\nsastanak lidera Demokrata i Force\nCungu je pozvao Bečića da posjeti sjedište Force u Ulcinju i da nastave razgovore o međupartijskoj saradnji dvije partije koje zajedničkim snagama mogu mnogo da doprinesu sveukupnom napretku Crne Gore na njenom evropskom putu.\n36342 pregleda\t252 reakcija\t31 komentar(a)\nPredsjednik Demokata, i predsjednik Skupštine Crne Gore Aleksa Bečić je ponovio više puta izrečen stav da partije koje predstavljaju manjinske narode treba da budu dio vlasti bez obzira ko tu vlast vrši, i da bi to morala biti praksa na svim nivoima vlasti. To bi, prema njegovim riječima, bio istinski dokaz da se negativno naslijeđe skorije prošlosti uspješno savladava, a progresivne ideje zrelih i odgovornih politika preuzimaju primat u našem društvu.\nBečić i generalni sekretar Demokrata Boris Bogdanović sastali su se danas sa predsjednikom Force Nazifom Cunguom i poslanikom u Skupštini Crne Gore Gencijem Nimanbeguom.\nNa sastanku su razmijenjena mišljenja o aktuelnoj političkoj situaciji u Crnoj Gori, kao i na nivou lokalnih zajednica, sa posebnim osvrtom na položaj Skupštine i njenom ulogom u procesu tranzicije vlasti.\nSagovornici su konstatovali da je ovo idealna prilika za unapređenje odnosa na svim nivoima između Demokratske Crne Gore, kao građanske partije, i Force, kao partije predstavnika albanske nacionalne zajednice.\nBečić i Cungu su posebno istakli zabrinutost zbog bespotrebnog i u tradiciji neutemeljenog izazivanja međunacionalne mržnje i netrpeljivosti, kao i zbog neodgovorne promocije vjerske netolerancije, i u potpunosti se saglasili u stavu da je obaveza svih da zajedno rade na spuštanju tenzija, pomirenju i izgradnji društvene kohezije koja je, naglasili su, nasušna potreba Crne Gore i svih njenih građana.\nPrilikom susreta Cungu ponovo je čestitao predsjedniku Skupštine konstatujući da Bečić Skupštinu vodi u skladu sa Ustavom i zakonima, te da je posebno primjetan izbalansiran odnos prema svim poslanicima, bez obzira kojoj partiji pripadaju.\nPredsjednik Force je iskoristio priliku da zahvali Demokratama i Bečiću na podršci Zakonu o restituciji imovine u Valdanosu, koji je inicirao poslanik Albanske Liste Genci Nimanbegu.\nCungu je pozvao Bečića da posjeti sjedište Force u Ulcinju i da nastave razgovore o međupartijskoj saradnji dvije partije koje zajedničkim snagama mogu mnogo da doprinesu sveukupnom napretku Crne Gore na njenom evropskom putu.Takođe, Bečić se zahvalio Cunguu i Nimanbeguu na konstruktivnom i korektnom pristupu, kao i pomiriteljskim stavovima prilikom predstavljanja ideja i politika Force.\nNazif CunguAleksa BečićBoris BogdanovićGenci NimanbeguForcaDemokrate


Genjac: Nema uslovljavanja i blokiranja procesa uspostave vlasti - Klix.ba\nBiH Genjac: Nema uslovljavanja i blokiranja procesa uspostave vlasti\nGenjac: Nema uslovljavanja i blokiranja procesa uspostave vlasti\n20.11.2014. u 17:36\nHalid Genjac formiranje vlasti\nPredsjednik Glavnog odbora Stranke demokratske akcije (SDA) Halid Genjac kazao je danas u Sarajevu novinarima kako ne vjeruje da će iko od onih koji su potpisali sporazume sa SDA raditi protiv tih sporazuma.\n"Prvo što smo dogovorili je da nema nikakvog uslovljavanja i blokiranja procesa uspostave vlasti i da to neće raditi niko od onih koji su potpisali i jedan i drugi dokument", kazao je Genjac.\nPo njegovim riječima, ako se ima u vidu da zakon predviđa da se moraju prvo konstituisati kantonalne skupštine i riješiti Dom naroda Federacije koji je pretpostavka za Dom naroda PSBiH, a bez Doma naroda FBiH nema predsjednika Federacije BiH i premijera i Vlade Federacije, onda bi situacija bila sljedeća: kantoni rade svoj posao u skladu sa zakonom i rokovima, biraju delegate i teče proces za federalnu vlast.\nGenjac navodi da kad se oformi Dom naroda Parlamenta Federacije onda je to pretpostavka za Vladu Federacije.\n"Što se tiče Vijeća ministara BiH, dvije pretpostavke su potrebne: Predsjedništvo BiH i Predstavnički dom PSBiH. Predsjedništvo je konstituisano, Predstavnički dom se može vrlo brzo konstituisati, jer nema nikakvih prepreka. Pretpostavljam i najizvjesnije je, imajući u vidu da smo se dogovorili da nema čekanja, uslovljavanja jednog nivoa drugim nivoima, da će se brzo konstituisati Predstavnički dom", kazao je Genjac te dodao da Predsjedništvo može dati mandatara za Vijeće ministara BiH.\nNaveo je da će proces u kantonima i na nivou BiH vjerovatno ići brže od Federacije i Vlade Federacije BiH, jer "složenija je procedura za Vladu Federacije“.\nŠto se tiče vlade entiteta RS, Genjac kaže da je tu situacija neizvjesnija.\n"Nejasno je još oko tih koalicija, a bit će jasnije za par dana na konstituirajućoj sjednici. Ako bude uspostavljena vlada i parlamentarna većina u redu, ukoliko ne bude nema čekanja i nema uslovljavanja. Vijeće ministara BiH ne treba, niti može, niti će iko, s obzirom da smo se na to obavezali, blokirati na način da se čeka uspostava entitetskih vlada", kazao je Genjac.\nUpitan da komentira jučerašnju izjavu predsjednika HDZ-a BiH Dragana Čovića da je njegov partner Milorad Dodik, Genjac je kazao da "šta je Čović rekao i šta je pod tim mislio treba njega pitati za pojašnjenje“.\nSvima je, dodao je on, interes da se što prije uspostave vlade, "što znači da se u trenutku kad se osiguraju pretpostavke za imenovanje vlade na nekom nivou taj posao završava".\n"Nema čekanja drugih nivoa, nema uslovoljavanja drugim nivoima. Ima poštivanje izbornih činjenica, a neke od tih činjenica najznačajnije da je SDA pobjednik na izborima, da je vodila ove procese, da ima potpisane sporazume. Ne vjerujem da će iko od onih koji su potpisali sporazume sa SDA raditi protiv tih sporazuma", kazao je Genjac.\nprije 38m 50


Šalja: Nisu spaljeni dokumenti u Agenciji za privatizaciju, nalaze se na serveru EU - Kosovo Online\nŠalja: Nisu spaljeni dokumenti u Agenciji za privatizaciju, nalaze se na serveru EU\n26. Oktobar 2020. • 13:28\nBivši zamenik generalnog direktora Kosovske povereničke agencije Ahmet Šalja rekao je da u toj instituciji 2008. godine nisu spaljeni dokumenti, navodeći da se čuvaju na serverima Evropske unije, prenosi Ekonomija Onlajn.\nŠalja je govoreći o privatizaciji pred Parlamentarnom istražnom komisijom, rekao da je sve zaposlene u KTA, sada Kosovskoj agenciji za privatizaciju, finansirala Evropska unija.\n„KPA bi trebalo da zatraži od Evropske unije pristup serverima na kojima se nalazi sva dokumentacija. Ne verujem da su podaci uništeni“, rekao je.\nŠalja je naveo da je proces privatizacije bio transparentan, ali nije postigao ciljeve ekonomskog razvoja.\n„Izborni proces je bio javan konkurs i imao sam čast da budem izabran. Sve zaposlene u KTA finansirala je Evropska unija. Zahvaljujući zalaganju međunarodnih prijatelja uspeli smo 2002. godine da započnemo proces privatizacije, a zatim je nakon godinu dana zaustavljen jer je Srbija u to vreme pretila svim članicama KTA“, dodao je on.\nKosovo Agencija za privatizaciju ekonomija\nKosovska agencija za privatizaciju potražuje imovinu u državama bivše Jugoslavije\nPrištinska Gazeta Ekspres objavila je danas tekst na temu "raspolaganja imovinom kosovskih društvenih preduzeća u Republici Srbiji", u kome se poziva na navode Kosovske agencije za privatizaciju, koja kaže da osim njihove identifikacije i lokacije, zvanična Priština nema informacije o tome da li se ta dobra koriste ili u kakvom su stanju.\nBivši ministar pred parlamentarnom istražnom komisijom o privatizaciji zemljišta


Novi Sad će na 2 dana ugostiti predavače iz kompanija kao što su Google, Mozilla, IBM, Amazon, Spotify i mnoge druge, kao i više od 300 domaćih programera. Predavači koji će doći u Novi Sad su i inženjeri u nekim od najvećih svetskih kompanija, a pored toga, neki od njih su takođe organizatori sličnih konferencija u svetu.\nOvo je ujedno i prednost za ovdašnje predavače jer mogu dobiti poziv ili preporuku da se pojave na njihovim konferencijama. Primera radi, jedan od govornika, Kirill Cherkashin iz Google-a je organizator najvećeg Angular meetup-a na svetu - Angular NYC u Njujorku. Miroslav Jonaš je jedan od organizatora Angular Vienna meetup grupe, dok je naš Nikola Đuza glavni organizator Novi Sad JS grupe. Kompletan spisak predavača možete pogledati na ovom linku.\nNa konferenciji će govoriti i stručnjaci iz celog sveta koji su se okupili kroz otvoreni poziv za predavače (CFP - Call for papers). Izabrane su najzanimljivije teme od preko 150 predloženih, a organizatori poručuju i ovdašnjim developerima da se za sledeću konferenciju oprobaju kao predavači na ovaj način.\nKonferencija će biti održana u bioskopu Cinestar, a program polako dobija svoj konačan oblik. Za više informacija, pratite sajt konferencije kao i društvene mreže. Prodaja karata je u toku, požurite i ugrabite ulaznicu za verovatno najveći IT događaj u Srbiji.\nKonferenciju su podržale kompanije AVA, ComData, SevenBridges, Vivify Ideas, Eryce, Exlrt, Purezeen, O’Reilly i Sketch, kao i Startit, Dafed, NS JS i JS Belgrade meetup grupe.


Termin "korporativno volontiranje" je segmenat društvene odgovornog poslovanja kompanije. To je servisno djelovanje u zajednici kroz organizovano uključivanje volontera iz kompanije u aktivnosti koje su planirane, organizovane i izvršene od strane zaposlenih i odobrene od strane menadžmenta, a donose posebne benefite za kompaniju, zaposlene i zajednicu.\nPrepoznata su tri razloga zašto kompanija podstiče i podržava korporativno volontiranje:\nKompanija odluči da podrži korporativni volonterizam kao efikasno sredstvo da ispuni veću posvećenost korporativnog građanstva, i kao način davanja odnosno povratnog ulaganja u zajednicu u kojoj kompanija posluje.\nDio korporativne kulture\nZa mnoge kompanije, licna posvećenost kroz korporativno volontiranje, bilo da je direktna ili indirektna, je dio vecće posvećenosti što pojedince čini korporativnim gradanima. Korporativni volonterizam kao prepoznatljivu karakteristiku vrijednosti kompanije vidi u angažmanu u zajednici što povećava vrijednost kompanije, razlikuje se od drugih kompanija, a naročito konkurencije.\nZa neke firme, vrijednost i značaj podržavanja korporativnog volontiranje je definisana razvojnim dokumentima kompanije, što predstavlja svjestnost kompanije o vrijednosti volonterskih aktivnosti.\nU poslednjih nekoliko godina, mnoge kompanije podstiču i podržavaju volonterizm, jer osjećaju da su tako konkurentniji na tržištu. Preduzeća vjeruju da njihovi korporativni volonterski programi ne samo da lokalnu zajednicu čine boljim mjestom za život i rad, već i da ovi programi utiču na stvaranje boljeg radnog ambijenta u kompaniji, na ovaj način kompanija stvara više mogućnosti i pogodnosti za svoje zaposlene, kao i za njihova očekivanja.\nProgrami korporativnog volontiranja direktno utiču na veću lojalnost zaposlenih, bolju produktivnost, smanjuju troškove, povećavaju ugled kompanije a samim tim i stvaraju relane vrijednosti za akcionare ondosno vlasničku strukturu i dovode do uvećanja profitabilnosti. Direktno utiče na povećanje svijesti građana, partnera, finansijera – ciljne grupe greneralno za kompaniju i njene proizvode, povećanje lojalnosti a samim tim i uticaj na prodaju.\nJedan od najučestalijih benefita za kompanije kada je korporativni volonterizam u ptanju je povećana sposobnost regrutacije i zadržavanja najtalentovanijih na tržištu rada.\nOvakvi programi mogu da pomognu u izgradnji i jačanju odnosa sa ključnim spoljnim akterima. Ovi odnosi mogu ojačati i generisati dobru volju kompanije, osigurati lojalnost i produktivnost.\nProgram korporativnog volontiranja promoviše timski rad i utiče na koheziju među saradnicima. Korporativni volonterski programi služe da obezbijede zaposlenima mogućnosti za interakciju na drugačiji način, van radnog mjesta u situacijama koje mogu da poboljšavaju profesionalne odnose. Okupljanje timove zaposlenih zajedno van radnog mjesta - uči ih kako da bolje rade zajedno da postignu zajednički cilj ili završe određeni zadatak. Korporativni volonterski programi utiču na pvećanje morala zaposlenih na radnom mjestu i jača njihovu lojalnost prema kompaniji.\nPovećava profesionalnu i upravljačku sposobnost. Prednosti korporativno volonterskih programa je sposobnost da na efikasan način kod zaposlenih izgrade i usavrše brojne profesionalne i liderske vještine. Kao što su: planiranje, organizovanje, komunikacije, upravljanje vremenom, rješavanje problema, donošenje odluka. Mnogi korporativni lideri vjeruju da volonterski programi ne samo da podižu svijest zaposlenih za potrebe zajednice, pitanja kompanije, već i da korporativni volonterski programi imaju potencijal da podstaknu i podignu energiju zaposlenih i motivišu ih da budu uključeni u razvoj svoje zajednice i van organizovanog korporativnog volontiranja.\nADP-Zid u ponudi ima brojne aktivnosti kroz koje mogu da uključe korporativne volontere ili jednostavno možemo da razvijemo program korporativnog volontiranja po zahtjevu kompanije ili institucije. ADP-Zid svake godine od 2007 u sklopu Godišnje nagrade za volonterizam dodjeljuje i nagradu za korporativno volontiranje najboljima.\nViše u ovih kategoriji... « Budi Buddy - Budi Drug\tLokalni Volonterski Centar »


Marko Đurić biće novi ambasador Srbije u VAŠINGTONU - Leutar.net\nMarko Đurić biće novi ambasador Srbije u VAŠINGTONU\n15. septembra 2020. LEUTAR Srbija, Vijesti 0\nMarko Đurić, dosadašnji šef Kancelarije Vlade Srbije za Kosovo i Metohiju, biće novi ambasador Srbije u Vašingtonu, saznaje ekskluzivno „Blic“.\n– Predsednik Srbije tražio je od Đurića da mu u narednom periodu pomogne svojim radom u Sjedinjenim Američkim Državama budući na novu etapu u odnosima Srbije i SAD. Važno mu je da u Vašingtonu ima nekoga na koga može da se osloni – kaže izvor „Blica“ iz vrha vlasti.\n– Reć je o ambasadi koja je u četiri ili pet najznačajnijih za našu zemlju. Pritom, odnosi Beograda i Vašingtona se intenziviraju nakon potpisivanja ekonomskog sporazuma u Beloj kući i ta pozicija zahtevaće pun angažman i čak mnogo više posla nego do sada – navodi naš izvor.\n– Očekuje se da u narednim danima Ministarstvo spoljnih poslova uputi predlog Vladi, a kad on bude usvojen, Ministarstvo će poslati agreman zemlji domaćinu. Očekuje se da se u naredna dva, tri meseca Đurić preseli u Vašongton – navodi naš dobro obavešteni sagovornik.\n– Svi treba da se setimo koja je bila polazna tačka – rekao je Đurić i dodao:\n– Mesecima unazad je prištinska delegacija tvrdila da u Vašington ide po međusobno priznanje.\nOn je rekao da je Srbija dobila i ono na šta Priština nije htela da pristane, a to je ulazak u „mini-Šengen“.\n– Mi Srbi vapimo da sa te strane dođe malo drugačijih vetrova, malo poštovanja. Ljudima znači da budu uvaženi i sa te strane. U takvoj nedelji da dobijete pohvale sa vrha Amerike je izuzetno značajno, nešto na šta do sada nismo navikli. To je znak da sa sadašnjom ekipom u američkoj administraciji pokušavamo da odškrinemo vrata – naveo je Đurić.


Ministarstvo odgovornost prebacuje na budvansku vlast: Šta će biti sa diskotekama? | Radio Jadran\nPočetna Oko nas Budva Ministarstvo odgovornost prebacuje na budvansku vlast: Šta će biti sa diskotekama?\nMinistarstvo odgovornost prebacuje na budvansku vlast: Šta će biti sa diskotekama?\nKako je kazao, saglasnost i pozitivno mišljenje o tome moraće da daju Uprava za zaštitu kulturnih dobara, Agencija za zaštitu životne sredine i Opština Budva.\nIz vladajuće koalcije u Budvi su ponovili da ta zona nije u nadležnosti Opštine, prenosi RTV Budva.\n– Na koaliciji je zaključeno da odnos Opštine ne može biti drugačiji u odnosu za zonu koja je u njenoj nadležnosti – kazali su iz koalicije za Radio Televiziju Budva.\n– Neće biti selektivnog rušenja – ili će se svi skloniti ili će svi ostati još ovu sezonu. Mi smo na kolegijumu zbog distorzija u mišljenju donijeli odluku da upišemo u svoj Plan da te lokacije ostanu na svom mjestu uz određene uslove – naglasio je Radulović.\nKako je naveo, ti uslovi su povlačenje privremenih objekata pet metara sa šetališta, kao i da moraju postaviti limitatore zvuka i limitirati ih na 65 decibela, te da svi moraju dostaviti garancije banke tj. depotzit da će sami ukloniti svoje objekte do 1. oktobra.\n– Takav Plan će biti poslat na mišljenje i ako Opština bude saglasna sa tim oni će ostati, ako ne biće uklonjeni – istakao je Radulović dodajući da ne smatra da je to rješenje i ponuda za ovaj dio našeg primorja.\n– Bio je tu 30 godina, ali ako je cilj i stav da ostane još ove sezone ja sa tim nemam problema – zaključuje ministar.\nOpštinska Odluka o uklanjanju privremenih objekata, koja je donesena prije par mjeseci je ispoštovana, a svaki privremeni objekat, koji nije planiran, uklonjen je sa javne površine.\nPrethodni članakNeradni dani petak, nedjelja i ponedjeljak\nSledeći članakDijelovi grada sjutra bez struje


Nordeus pokreće tromesečnu praksu za studente u oblasti backend developmenta - SMT\nHome » Posts » Nordeus pokreće tromesečnu praksu za studente u oblasti backend developmenta\n12 July 2016 | Edukacija, Gadget, Popularan\nKompanija Nordeus, nagrađivani nezavisni proizvođač mobilnih igara, raspisuje konkurs za tromesečnu plaćenu praksu za mlade backend programere, koji će moći iz prve ruke da nauče kako video igre rade “pod haubom”. Prijave su otvorene od danas i traju do 15. avgusta. Studenti počinju sa obukom sredinom septembra u Nordeusovoj beogradskoj kancelariji.\nTokom prakse, vodeći backend stručnjaci kompanije Nordeus preneće polaznicima bogato znanje iz gejming industrije. Cilj je da, nakon tri meseca rada sa mentorioma, studenti steknu solidno znanje i iskustvo u backend developmentu i upoznaju se sa jedinstvenim načinom pravljenja igara. Praktikanti će imati priliku da rade direktno na Top Eleven fudbalskom menadžeru, koji trenutno ima više od 140 miliona registrovanih korisnika širom sveta.\n“Praksa će se odvijati unutar tima koji razvija Top Eleven. Infrastruktura ove igre broji više od stotinu fizičkih servera i preko milion linija koda, a mladi backend programeri će kroz svoj zadatak doprineti stabilnosti, otpornosti i performansama sistema za igru. Svaki od polaznika sarađivaće sa svojim mentorom i rezultat njegovog rada koristiće milioni korisnika”, izjavio je Vladimir Mihajlovski, backend developer u kompaniji Nordeus i jedan od mentora.\nZa backend praksu mogu da konkurišu studenti osnovnih ili master studija računarskog inženjeringa, a od kandidata će se zahtevati poznavanje algoritama i struktura podataka, rad sa bazama podataka, komunikacija sa frontend slojem. Nakon perioda selekcije, koji će trajati od 15. avgusta do 9. septembra, najbolji kandidati će svoju tromesečnu praksu početi od 15. septembra. Studentima van Beograda, Nordeus obezbeđuje i smeštaj i hranu tokom trajanja prakse.\nOvo je druga praksa koju Nordeus organizuje od početka godine. Vodeći se željom da na različite načine ulaže u mlade talente i pozitivnim iskustvom nakon upravo završene prakse za Data Science stručnjake, Nordeus veruje da će, po završetku tromesečne obuke, novi backend stručnjaci obogatiti i Top Eleven tim.\nSvi detalji o uslovima konkursa mogu se pronaći na ovom linku\nPrijave za praksu se mogu poslati najkasnije do 15. avgusta na ovu adresu , a za sve dodatne informacije možete se obratiti i direktno Nordeus-u elektronskom poštom\nTranzistori od karbonskih nanocevi nadmašili silicijumske\nAvast kupuje konkurentsku firmu AVG za 1,3 milijarde dolara i planira da uđe u IoT poslovanje\nGloveone – čulo dodira za virtuelnu stvarnost (VR)\nSamsung radi na novom kućnom pametnom zvučniku


Mrkonjić Grad – Volonterski servis Republike Srpske\nVolonterski servis Republike Srpske > Lokalni volonterski servisi > Mrkonjić Grad\nOmladinska organizacija “Centar” Mrkonjić Grad\nVIZIJA: MLADI SU POSTALI BITAN FAKTOR U KREIRANJU DRUŠTVENOG ŽIVOTA ZAJEDNICE\nOmladinska organizacija “Centar” Mrkonjić Grad omogućava stvaranje boljih uslova za život mladih kroz rad, druženje i animiranje mladih za učestvovanje u javnom životu putem:\n-psiho-socijalnih i obrazovnih programa.\n“Centar” je u svojih 25 godina postojanja realizovao desetine projekata od opšteg društvenog interesa, pri čemu su neizmjerno ponosni na volontere koji su svojim djelovanjem i entuzijazmom iznijeli sve zadatke i ostavili neizbrisiv pečat u lokalnoj zajednici.\nKroz svoj rad daju značajan doprinos u rješavanju bitnih društvenih pitanja, što ovu organizaciju čini prepoznatljivom u cijeloj državi. Od mnoštva realizovanih projekata posebno se izdvaja izgradnja i opremanje dijela Doma kulture. Kroz aktivnosti koje organizuju u Domu kulture godišnje prođe na stotine mladih. Takođe, izdvaja se i projekat: „Doprinos jačanju organizacija civilnog društva u unapređenju položaja ljudi koji boluju od rijetkih bolesti u BiH”, koji je finansiran od strane Evropske unije.\n“Centar” je organizovao ili učestvovao u organizaciji više od stotinu volonterskih akcija, kako u lokalnoj zajednici tako i šire. Angažovali su na stotine volontera, koji su se bavili humanitarnim radom, zaštitom životne sredine, ekologijom, zdravstvom, promocijom turizma, kulturno-umjetničkim aktivnostima, edukacijama i dr. Broj volontera u bazi LVS-a: 500+\nOrganizacija je jedan od osnivača Omladinske mreže Bosne i Hercegovine, Omladinskog savjeta Republike Srpske, Koalicije organizacija u zdravstvu Bosne i Hercegovine, mreže Volontiram BiH, Volonterskog servisa Republike Srpske, te M.O.C.A.R.T – Mreže omladinskih centara Republike Srpske, kroz koje aktivno rade na poboljšanju položaja djece i mladih u društvu.\nOO “Centar” je dobitnik Republičke nagrade za volontiranje od strane Ministarstva porodice omladine i sporta Republike Srpske, Zlatne plakete od strane Omladinske banke i niza drugih pohvala/priznanja.\nMrkonjić Grad - Kontakt informacije\nSvetog Save 1 (Dom kulture), 70260 Mrkonjić Grad\n+387 50 21 40 75\n+387 65 71 08 33 (Borislav Đurić)